cyanic-selkie/wikianc huggingface dataset:
ಕ್ಯಾಮರ
ಇತಿಹಾಸ
ಕೊಡ್ಯಾಕ್ ಕಂಪೆನಿ ೧೯೭೫ರಲ್ಲಿ ಡಿಜಿಟಲ್ ಕ್ಯಾಮರವನ್ನು ಆವಿಷ್ಕರಿಸಿತು. ಅದರಲ್ಲಿ ಚಿತ್ರವನ್ನು ಕ್ಯಾಸೆಟ್ ಟೇಪಿನಲ್ಲಿ ಸಂಗ್ರಹಿಸಲಾಗುತ್ತಿತ್ತು. ಈ ರೀತಿ ಚಿತ್ರೀಕರಿಸಿದ್ದನ್ನು ಟಿ.ವಿ. ಪರದೆಯಲ್ಲಿ ನೋಡಬೇಕಿತ್ತು. ನಂತರದ ವರ್ಷಗಳಲ್ಲಿ ಕ್ಯಾಸೆಟ್ ಟೇಪ್ ಬದಲಿಗೆ ಮೆಮೊರಿ ಕಾರ್ಡ್‍ಗಳು ಬಂದವು. ೨೦೧೦ರ ಹೊತ್ತಿಗೆ ಕ್ಯಾಮರ ಎಂದರೆ ಡಿಜಿಟಲ್ ಕ್ಯಾಮರ ಎಂಬ ಪರಿಸ್ಥಿತಿ ಬಂತು.
ಪ್ರತಿಬಿಂಬದ ಸಂಗ್ರಹ
ಹಳೆಯ ಕ್ಯಾಮರಗಳು ಪ್ರತಿಬಿಂಬವನ್ನು ಫೋಟೋಗ್ರಾಫಿಕ್ ಪ್ಲೇಟ್ ಅಥವಾ ಫಿಲ್ಮ ಮೇಲೆ ಸಂಗ್ರಹಿಸುತ್ತಿದ್ದವು. ವಿಡಿಯೋ ಮತ್ತು ಡಿಜಿಟಲ್ ಕ್ಯಾಮರಗಳು ಪ್ರತಿಬಿಂಬವನ್ನು ಇಲೆಕ್ಟ್ರಾನಿಕ್ ವಿಧಾನದಲ್ಲಿ ಸಿ.ಸಿ.ಡಿ. ಅಥವಾ ಸಿ.ಎಂ.ಓ.ಎಸ್. ಸಂವೇದಕದಲ್ಲಿ ಗ್ರಹಿಸಿ ಅದನ್ನು ಮೆಮೊರಿ ಕಾರ್ಡ್‍ನಲ್ಲಿ ಸಂಗ್ರಹಿಸುತ್ತವೆ.
ಮಸೂರ
ವಸ್ತು ಅಥವಾ ದೃಶ್ಯದಿಂದ ಹೊರಟ ಬೆಳಕನ್ನು ಮಸೂರವು (ಲೆನ್ಸ್) ಫಿಲ್ಮ್ ಅಥವಾ ಸಂವೇದಕದ ಮೇಲೆ ಕೇಂದ್ರೀಕರಿಸುತ್ತದೆ. ಈ ಮಸೂರದ ವಿನ್ಯಾಸ ಮತ್ತು ಗುಣಮಟ್ಟ ಉತ್ತಮ ಚಿತ್ರ ಮೂಡಿಬರುವಲ್ಲಿ ನಿರ್ಣಾಯಕ ಪಾತ್ರ ವಹಿಸುತ್ತದೆ. ಕ್ಯಾಮರದ ಮಸೂರಗಳು ಹಲವು ನಾಭಿದೂರಗಳಲ್ಲಿ (focal length) ದೊರೆಯುತ್ತವೆ. ಅವುಗಳಲ್ಲಿ ಕೆಲವು ವೈಡ್ ಆಂಗಲ್, ಸ್ಟ್ಯಾಂಡರ್ಡ್, ಟೆಲೆಲೆನ್ಸ್ ಇತ್ಯಾದಿ. ಬೇರೆ ಬೇರೆ ಮಸೂರಗಳು ಬೇರೆ ಬೇರೆ ಸಂದರ್ಭಗಳಲ್ಲಿ ಬಳಸಲ್ಪಡುತ್ತವೆ. ಉದಾಹರಣೆಗೆ ಟೆಲಿಲೆನ್ಸ್ ದೂರದಲ್ಲಿರುವ ವಸ್ತುಗಳ ಅಥವಾ ಹಕ್ಕಿಗಳ ಛಾಯಾಚಿತ್ರೀಕರಣಕ್ಕೆ ಬಳಕೆಯಾಗುತ್ತವೆ.
ಕೇಂದ್ರೀಕರಣ
ಮಸೂರದಿಂದ ಒಂದು ನಿರ್ದಿಷ್ಟ ದೂರದಲ್ಲಿರುವ ವಸ್ತುವನ್ನು ಮಾತ್ರ ಸರಿಯಾಗಿ ಚಿತ್ರೀಕರಿಸಲು ಸಾಧ್ಯ. ಕ್ಯಾಮರದ ಮಸೂರವನ್ನು ಹಿಂದೆ ಮುಂದೆ ಮಾಡಿ ಚಿತ್ರ ಸ್ಫುಟವಾಗಿ ಮೂಡಿಬರುವಂತೆ ಮಾಡುವ ಪ್ರಕ್ರಿಯೆಗೆ ಕೇಂದ್ರೀಕರಣ ಅಥವಾ ಫೋಕಸಿಂಗ್ ಎಂದು ಹೆಸರು. ಇದರಲ್ಲಿ ಹಲವು ವಿಧಗಳಿವೆ. ಸರಳವಾದ ವಿಧಾನಕ್ಕೆ ಸ್ಥಿರ ಕೇಂದ್ರೀಕರಣ (fixed focusing) ಎಂದು ಹೆಸರು. ಸಿಂಗಲ್ ಲೆನ್ಸ್ ರಿಫ್ಲೆಕ್ಸ್ (ಎಸ್.ಎಲ್.ಆರ್) ಕ್ಯಾಮರಗಳಲ್ಲಿ ವಸ್ತುವನ್ನು ವ್ಯೂಫೈಂಡರ್ ಮೂಲಕ ನೋಡಿಕೊಂಡು ಮಸೂರವನ್ನು ಹಿಂದೆ ಮುಂದೆ ಚಲಿಸಿ ಚಿತ್ರ ಸ್ಫುಟವಾಗಿ ಬರುವಂತೆ ಮಾಡಬಹುದು. ಇತ್ತೀಚೆಗಿನ ಬಹುತೇಕ ಕ್ಯಾಮರಗಳಲ್ಲಿ ಈ ಫೋಕಸಿಂಗ್ ಕ್ರಿಯೆಯನ್ನು ಸ್ವಯಂಚಾಲಿತವಾಗಿ ಮಾಡಲಾಗುತ್ತದೆ. ಕ್ಯಾಮರದಿಂದ ಹೊರಟ ಒಂದು ಬೆಳಕಿನ ಕಿರಣ ವಸ್ತುವಿಗೆ ಅಪ್ಪಳಿಸಿ ಅದು ಹಿಂತಿರುಗಿ ಬಂದಾಗ ಅದನ್ನು ಸ್ವೀಕರಿಸಿದ ಕ್ಯಾಮರ ಬೆಳಕಿನ ಕಿರಣ ತನ್ನಲ್ಲಿಂದ ಹೊರಟು ವಾಪಾಸು ಬರಲು ತೆಗೆದುಕೊಂಡ ಸಮಯವನ್ನು ಅಳೆದು ಅದನ್ನು ದೂರಕ್ಕೆ ಪರಿವರ್ತಿಸಿ ಅದಕ್ಕೆ ಸರಿಯಾಗಿ ಕ್ಯಾಮರದ ಮಸೂರವನ್ನು ಹೊಂದಾಣಿಕೆ ಮಾಡುತ್ತದೆ.
ಷಟ್ಟರ್
ಮಸೂರದ ಗಾತ್ರ ಮತ್ತು ವಸ್ತುವಿನ ಮೇಲೆ ಇರುವ ಬೆಳಕು ಎಷ್ಟು ಮಟ್ಟದ ಬೆಳಕನ್ನು ಕ್ಯಾಮರ ಒಳಗೆ ಬಿಡಬಹುದು ಎಂಬುದನ್ನು ನಿರ್ಧರಿಸುತ್ತವೆ. ಇದನ್ನೇ ಫೋಟೋಗ್ರಾಫಿಯ ಪರಿಭಾಷೆಯಲ್ಲಿ ಎಕ್ಸ್‍ಪೋಷರ್ ಎಂದು ಕರೆಯಲಾಗುತ್ತದೆ. ಇದನ್ನು ಹಚ್ಚು ಕಡಿಮೆ ಮಾಡಲು ಷಟ್ಟರ್ (ಕವಾಟ) ಅನ್ನು ಬಳಸಲಾಗುತ್ತದೆ. ಈ ಷಟ್ಟರ್‍ಗಳಲ್ಲಿ ಪ್ರಮುಖವಾಗಿ ಎರಡು ನಮೂನೆ. ಮೊದಲನೆಯ ನಮೂನೆಯಲ್ಲಿ ಹಲವು ಎಲೆಗಳ ನಮೂನೆಯ ಕವಾಟ ಭಾಗಗಳು ವೇಗವಾಗಿ ತೆರೆದು ಮುಚ್ಚಿ ಮಾಡುತ್ತವೆ. ಈ ನಮೂನೆಯ ಷಟ್ಟರ್‍ನ ಒಂದು ಪ್ರಮುಖ ಬಾಧಕವೆಂದರೆ ಅತಿ ವೇಗದಲ್ಲಿ ಷಟ್ಟರ್ ತೆರೆದು ಮುಚ್ಚಿ ಮಾಡುವುದು ಕಷ್ಟ. ಇನ್ನೊಂದು ನಮೂನೆಯ ಷಟ್ಟರ್‍ನಲ್ಲಿ ಬಟ್ಟೆಯ ಎರಡು ಪರದೆಗಳು ಚಲಿಸುತ್ತಿರುತ್ತವೆ. ಈ ಎರಡು ಪರದೆಗಳ ಚಲನೆಯ ಸಮಯದಲ್ಲಿ ಇರುವ ಸ್ವಲ್ಪ ವ್ಯತ್ಯಾಸವು ಷಟ್ಟರ್ ವೇಗವನ್ನು ನಿಯಂತ್ರಿಸುತ್ತವೆ.
ಕ್ಯಾಮರ ನಮೂನೆಗಳು
ಕ್ಯಾಮರಗಳಲ್ಲಿ ಹಲವು ನಮೂನೆಗಳಿವೆ.
ಪ್ಲೇಟ್ ಕ್ಯಾಮರ
ಆರಂಭದ ಕಾಲದ ಕ್ಯಾಮರಗಳು ಈ ನಮೂನೆಯವಾಗಿದ್ದವು. ಅವುಗಳಲ್ಲಿ ಗಾಜಿನ ಪ್ಲೇಟ್ ಇರುತ್ತಿತ್ತು. ಈ ಪ್ಲೇಟ್ ಮೇಲೆ ಮಸೂರವು ಪ್ರತಿಬಿಂಬವನ್ನು ಮೂಡಿಸುತ್ತಿತ್ತು. ಚಿತ್ರವನ್ನು ಸಂಯೋಜನೆ ಮಾಡುವ ಸಮಯದಲ್ಲಿ ಛಾಯಾಚಿತ್ರಗ್ರಾಹಕನು ಇಡಿಯ ಕ್ಯಾಂರಕ್ಕೆ ಕಪ್ಪು ಬಟ್ಟೆ ಮುಚ್ಚಿ ಮಸೂರವನ್ನು ಮಾತ್ರ ತೆರೆದು ತಾನೂ ಆ ಬಟ್ಟೆಯ ಒಳಗೆ ನುಸುಳಿ ಫೋಕಸ್ ಮಾಡುತ್ತಿದ್ದ. ಫೋಕಸ್ ಸರಿಯಾದ ನಂತರ ಈ ಗಾಜಿ ಪ್ಲೇಟಿನ ಜಾಗದಲ್ಲಿ ಫೋಟೋಗ್ರಾಫಿಕ್ ಫಿಲ್ಮ್ ಇರುವ ತಟ್ಟೆಯನ್ನು ಇಟ್ಟು ಮಸೂರದ ಮುಚ್ಚಳವನ್ನು ತೆರೆದು ಹಾಕಿ ಮಾಡಿ ಛಾಯಾಚಿತ್ರ ಗ್ರಹಣ ಮಾಡುತ್ತಿದ್ದ.
ಬಾಕ್ಸ್ ಕ್ಯಾಮರ
ಈ ನಮೂನೆಯ ಕ್ಯಾಮರಗಳಲ್ಲಿ ಕೆಲವೇ ಕೆಲವು ನಿಯಂತ್ರಣಗಳಿದ್ದವು. ಅವುಗಳ ಮಸೂರಗಳು (ಲೆನ್ಸ್) ಹಿಂದೆ ಮುಂದೆ ಚಲಿಸುತ್ತಿರಲಿಲ್ಲ. ಫಿಲ್ಮ್ ಅನ್ನು ತಿರುಗಿಸಿ ಮುಂದಿನ ಚಿತ್ರಕ್ಕೆ ಹೋಗಲು ಒಂದು ಬುರುಡೆಯನ್ನು ತಿರುಗಿಸಬೇಕಿತ್ತು. ಹಲವು ಷಟ್ಟರ್ ವೇಗಗಳು ಇರುತ್ತಿರಲಿಲ್ಲ.
ವ್ಯೂಫೈಂಡರ್ ಕ್ಯಾಮರ
ಈ ನಮೂನೆಯ ಕ್ಯಾಮರಗಳಲ್ಲಿ ಬಾಕ್ಸ್ ಕ್ಯಾಮರ ಮಾದರಿಯಲ್ಲೇ ಚಿತ್ರೀಕರಣಕ್ಕೆ ಒಂದು, ಕಣ್ಣಿನಲ್ಲಿ ನೋಡಲು ಇನ್ನೊಂದು ಮಸೂರ ಇರುತ್ತವೆ. ವ್ಯೂಫೈಂಡರ್ ಮೂಲಕ ನೋಡಿಕೊಂಡು ದೃಶ್ಯವನ್ನು ಸರಿಹೊಂದಿಸಿಕೊಂಡು ಕ್ಲಿಕ್ ಬಟನ್ ಅನ್ನು ಒತ್ತುವ ಮೂಲಕ ಛಾಯಾಚಿತ್ರೀಕರಣ ಮಾಡಲಾಗುತ್ತದೆ. ಈ ನಮೂನೆಯ ಕ್ಯಾಮರಗಳ ಮಸೂರವನ್ನು ಹಿಂದೆ ಮುಂದೆ ಚಲಿಸಿ ಚಿತ್ರ ಫಿಲ್ಮಿನ ಮೇಲೆ ಸ್ಫುಟವಾಗಿ ಮೂಡಿಬರುವಂತೆ ಮಾಡಬಹುದು. ಮಸೂರ ಹಿಂದೆ ಮುಂದೆ ಚಲಿಸಿದಾಗ ವ್ಯೂಫೈಂಡರ್‍ನ ಸಂಯೋಜನೆಯೂ ಅದಕ್ಕೆ ಸರಿಯಾಗಿ ಹೊಂದಾಣಿಕೆ ಮಾಡಿಕೊಂಡು ದೃಶ್ಯವನ್ನು ತೋರಿಸುತ್ತದೆ. ಆದರೂ ವ್ಯೂಫೈಂಡರ್‍ನಲ್ಲಿ ಕಾಣಿಸುವ ದೃಶ್ಯಕ್ಕೂ ಅಂತಿಮವಾಗಿ ಮೂಡಿಬರುವ ಚಿತ್ರಕ್ಕೂ ಸ್ವಲ್ಪ ವ್ಯತ್ಯಾಸ ಇರುತ್ತದೆ.
ಎಸ್.ಎಲ್.ಆರ್. ಕ್ಯಾಮರ
ಎಸ್.ಎಲ್.ಆರ್. ಎಂದರೆ ಸಿಂಗಲ್ ಲೆನ್ಸ್ ರಿಫ್ಲೆಕ್ಸ್. ಈ ನಮೂನೆಯ ಕ್ಯಾಮರಗಳಲ್ಲಿ ಚಿತ್ರೀಕರಣಕ್ಕೂ ದೃಶ್ಯವನ್ನು ನೋಡುವುದಕ್ಕೂ ಒಂದೇ ಮಸೂರ (ಲೆನ್ಸ್) ಇರುತ್ತದೆ. ಮಸೂರದ ಹಿಂದೆ ೪೫ ಡಿಗ್ರಿ ಕೋನದಲ್ಲಿ ಒಂದು ಕನ್ನಡಿ ಇರುತ್ತದೆ. ದೃಶ್ಯವನ್ನು ಸಂಯೋಜಿಸುವಾಗ ಕನ್ನಡಿ ಅದರ ಜಾಗದಲ್ಲಿ ಇರುತ್ತದೆ. ಕ್ಲಿಕ್ ಮಾಡುವಾಗ ಕನ್ನಡಿ ಮೇಲಕ್ಕೆ ಹೋಗಿ ಬೆಳಕು ಫಿಲ್ಮ್ ಮೇಲೆ ಬಿದ್ದು ಪ್ರತಿಬಿಂಬವನ್ನು ಮೂಡಿಸುತ್ತದೆ. ಈ ನಮೂನೆಯ ಕ್ಯಾಮರಗಳಲ್ಲಿ ನಿಖರವಾಗಿ ಫೋಕಸಿಂಗ್ ಮಾಡಬಹುದು ಮಾತ್ರವಲ್ಲ ಬೇರೆ ಬೇರೆ ಮಸೂರಗಳನ್ನು ಜೋಡಿಸಬಹುದು.
ಡಿಜಿಟಲ್ ಕ್ಯಾಮರ
ಕ್ಯಾಮರದಲ್ಲಿ ಫಿಲ್ಮ ಬದಲಿಗೆ ಇಲೆಕ್ಟ್ರಾನಿಕ್ ಸಂವೇದಕ ಇದ್ದರೆ ಅದು ಡಿಜಿಟಲ್ ಕ್ಯಾಮರ ಎನಿಸಿಕೊಳ್ಳುತ್ತದೆ. ಇವುಗಳಲ್ಲಿ ಪ್ರಮುಖವಾಗಿ ಎರಡು ನಮೂನೆ - ಏಮ್-ಆಂಡ್-ಶೂಟ್ ಮತ್ತು ಡಿ.ಎಸ್‌.ಎಲ್‌.ಆರ್. ಕ್ಯಾಮರಗಳು. ಪ್ರತಿಬಿಂಬವನ್ನು ಗ್ರಹಿಸುವ ಇಲೆಕ್ಟ್ರಾನಿಕ್ ಸಂವೇದಕಗಳಲ್ಲಿ ಸಿ.ಸಿ.ಡಿ. ಮತ್ತು ಸಿ.ಎಂ.ಓ.ಎಸ್. ಎಂಬ ಎರಡು ನಮೂನೆಗಳಿವೆ. ಗ್ರಹಿಸಿದ ಪ್ರತಿಬಂಬವನ್ನು ಮೆಮೊರಿ ಕಾರ್ಡ್‌ನಲ್ಲಿ ಸಂಗ್ರಹಿಸಿಡಲಾಗುತ್ತದೆ. ನಂತರ ಅದನ್ನು ಗಣಕಕ್ಕೆ ವರ್ಗಾಯಿಸಬಹುದು.
ಏಮ್-ಆಂಡ್-ಶೂಟ್ ಡಿಜಿಟಲ್ ಕ್ಯಾಮರ
ಏಮ್-ಆಂಡ್-ಶೂಟ್ ಡಿಜಿಟಲ್ ಕ್ಯಾಮರಗಳಲ್ಲಿ ಹೆಚ್ಚಿನ ಆಯ್ಕೆಗಳಿರುವುದಿಲ್ಲ. ವಸ್ತು ಅಥವಾ ದೃಶ್ಯದ ಕಡೆ ಕ್ಯಾಮರವನ್ನು ಹಿಡಿದು ಕ್ಯಾಮರದ ಎಲ್.ಸಿ.ಡಿ. ಮೋನಿಟರ್‍ನಲ್ಲಿ ನೋಡಿಕೊಂಡು ಕ್ಲಿಕ್ ಮಾಡಿದರೆ ಆಯಿತು. ಅಲ್ಲ ಆಯ್ಕೆಗಳನ್ನು ಕ್ಯಾಮರವೇ ಮಾಡುತ್ತದೆ. ಈ ನಮೂನೆಯ ಕ್ಯಾಮರಗಳಲ್ಲಿ ಮಸೂರ (ಲೆನ್ಸ್) ಬದಲಾಯಿಸಲು ಆಗುವುದಿಲ್ಲ.
ಡಿ.ಎಸ್‌.ಎಲ್‌.ಆರ್. ಕ್ಯಾಮರ
ಎಸ್.ಎಲ್.ಆರ್. ಕ್ಯಾಮರಗಳಲ್ಲಿ ಪ್ರತಿಬಿಂಬವನ್ನು ಫಿಲ್ಮ್ ಮೇಲೆ ಮೂಡಿಸಲಾಗುತ್ತದೆ. ಫಿಲ್ಮ್ ಜಾಗದಲ್ಲಿ ಇಲೆಕ್ಟ್ರಾನಿಕ್ ಸಂವೇದಕ ಇದ್ದರೆ ಅದು ಡಿ.ಎಸ್‌.ಎಲ್‌.ಆರ್. ಕ್ಯಾಮರ ಎನಿಸಿಕೊಳ್ಳುತ್ತದೆ. ಹೆಚ್ಚಿನ ವಿವರಗಳಿಗೆ ಡಿಎಸ್‌ಎಲ್‌ಆರ್ ಕ್ಯಾಮರ ಲೇಖನ ಓದಬಹುದು.
ಉಲ್ಲೇಖ
<References />
ವರ್ಗ:ಛಾಯಾಚಿತ್ರೀಕರಣ
ಪಟ್ಟೋಲೆ ಪಳಮೆ
”’ಪಟ್ಟೋಲೆ ಪಳಮೆ”’ಯು ೧೯೨೪ರಲ್ಲಿ ಪ್ರಕಟವಾದ ಜಾನಪದ ಸಂಗ್ರಹಗ್ರಂಥವಾಗಿದ್ದು ಶ್ರೀ ನಡಿಕೇರಿಯಂಡ ಚಿಣ್ಣಪ್ಪನವರು ಇದನ್ನು  ೧೯೨೪ರಲ್ಲಿ ಪ್ರಕಟಿಸಿದರು.
ಜಾನಪದ ಜೀವನದ ಎಲ್ಲಾ ಸ್ತರಗಳನ್ನೊಳಗೊಳ್ಳುವ ಪರಿಶೋಧನೆ ಮತ್ತು ಸಂರಕ್ಷಣೆಗಳಿಗೆ ಪ್ರಪ್ರಥಮವಾಗಿ ಮೈಸೂರು ವಿಶ್ವವಿದ್ಯಾಲಯವು  ಭದ್ರ ಬುನಾದಿಯನ್ನು ಕಳೆದ ಎಪ್ಪತ್ತರ ದಶಕದ ಆದಿಯಲ್ಲಿ ಹಾಕಿದೆಯಾದರೂ ಅದಕ್ಕಿಂತ ನಾಲ್ಕು ದಶಕಗಳಿಗಿಂತ ಹಿಂದೆಯೇ ಕೊಡಗಿನ ಗಣ್ಯರಾದ  ಶ್ರೀ ನಡಿಕೇರಿಯಂಡ ಚಿಣ್ಣಪ್ಪನವರು ೧೯೨೪ರಲ್ಲಿ ಪ್ರಕಟಿಸಿದರು.
ಪುಸ್ತಕದ ಪ್ರಥಮ ಪ್ರಕಾಶನದ ಪ್ರತಿಗಳು ದುರ್ಲಭವಾಗಿದ್ದು, ಬೇಡಿಕೆಯಿದ್ದುದರಿಂದ ಕಳೆದ ೭೦ರ ದಶಕದಲ್ಲಿ ಚಿಣ್ಣಪ್ಪನವರ ಪುತ್ರ ಶ್ರೀ ಸುಬ್ಬಯ್ಯನವರು ಎರಡನೆಯ ಪರಿಷ್ಕೃತ ಆವೃತ್ತಿಯನ್ನು ಪ್ರಕಟಿಸುವ ಪ್ರಯತ್ನದಲ್ಲಿದ್ದದ್ದು ಕನ್ನಡ ಅಧ್ಯಯನ ಸಂಸ್ಥೆಯ ಗಮನಕ್ಕೆ ಬಂದು, ಅದರ ‘ಜಾನಪದ ಮಾಲೆ’ಯ ಅಂಗವಾಗಿ ಪ್ರಕಟಿಸುವ ಹೊಣೆಯನ್ನು ಹೊತ್ತಿತು.
ಗ್ರಂಥದ ಮಹತ್ವ
ಶ್ರೀ ಜೀ ಶಂ ಪರಮಶಿವಯ್ಯನವರು ೧೯೭೫ರಲ್ಲಿ ಪ್ರಕಟವಾದ ಪುಸ್ತಕದಲ್ಲಿ, ‘ಪಟ್ಟೋಲೆ ಪಳಮೆ’ಯು ಕನ್ನಡ ಜಾನಪದ ಸಂಗ್ರಹಗಳ ಆಚಾರ್ಯ ಕೃತಿಯೆಂದು ಸಾರಿದ್ದಾರೆ. ಕೊಡಗಿನ ಜಾನಪದ ಕ್ಷೇತ್ರದಲ್ಲಿ ಸಂಗ್ರಹಕಾರ್ಯವನ್ನು ನಡೆಸಿದವರಲ್ಲಿ ಹಲವರಿದ್ದರೂ ಕಾಲದೃಷ್ಟಿಯಿಂದ, ವಿಷಯದೃಷ್ಟಿಯಿಂದ ಹಾಗೂ ಕ್ರಮಬದ್ಧವಾದ ಜಾನಪದ ಅಧ್ಯಯನ ದೃಷ್ಟಿಯಿಂದ ಈ ಗ್ರಂಥವು ಮಹತ್ವದ ಕೃತಿಯಾಗಿ ನಿಂತಿದೆಯೆಂದೂ ಶ್ಲಾಘಿಸಿದ್ದಾರೆ.
ಈ ಮಹದ್ಗ್ರಂಥ ಕೊಡವ ಸಂಸ್ಕೃತಿಯ ಒಂದು ಪ್ರಾತಿನಿಧಿಕ ಕೃತಿಯಷ್ಟೇ ಅಲ್ಲ ವೇದ ಸಮಾನವೆಂದರೂ ಅತಿಶಯೋಕ್ತಿಯಲ್ಲ.
ಗ್ರಂಥದ ಕುರಿತು
‘ಪಟ್ಟೋಲೆ ಪಳಮೆ’ಯು ಬಾಯಿಂದ ಬಾಯಿಗೆ ಹರಿದು ಬಂದ ಹಾಡುಗಬ್ಬಗಳ, ಮಾತುಕತೆಗಳ ಕೃತಿ. ಇದರಲ್ಲಿ ಆರು ಅಧ್ಯಾಯಗಳಿದ್ದು, ಮೊದಲನೆಯದು ಕೊಡಗಿನ ಭೌಗೋಳಿಕ ಮತ್ತು ಐತಿಹಾಸಿಕ ವಿವರಗಳ ಪರಿಚಯವನ್ನು ಮಾಡಿಕೊಡುತ್ತದೆ. ಎರಡನೆಯ ಅಧ್ಯಾಯವು ಕೊಡವರ ಪದ್ಧತಿಗಳನ್ನು ವಿವರಿಸುತ್ತದೆ. ಇವು ಜಾನಪದ ಸಂಗ್ರಹವಾಗಿದ್ದು ಇಲ್ಲಿ ಜನನ, ಬಾಲ್ಯಲೀಲೆ, ಮದುವೆ, ಮರಣಗಳ ಸಂಪ್ರದಾಯಗಳನ್ನು ವಿಶದವಾಗಿ ವರ್ಣಿಸಿದೆಯಲ್ಲದೆ ಗೀತಸಾಹಿತ್ಯವನ್ನೂ ಕೊಡಲಾಗಿದೆ.
ಮೂರನೆಯ ಅಧ್ಯಾಯದಲ್ಲಿ ಹಬ್ಬಗಳ ಬಗ್ಗೆ ಅವು ಆಚರಿಸಲ್ಪಡುವ ಕಾಲಾನುಕ್ರಮದಲ್ಲಿ ಬಣ್ಣಿಸಿದ್ದಾರೆ. ಪುತ್ತರಿ ಅಥವಾ ಹುತ್ತರಿ ಹಬ್ಬಕ್ಕೆ ಸಂಬಂಧಿಸಿದ ವಿವಿಧ ಹಾಡುಗಳ ಸಾಹಿತ್ಯವನ್ನು ಒದಗಿಸಲಾಗಿದೆ. ನಾಲ್ಕನೆಯ ಅಧ್ಯಾಯದಲ್ಲಿ ದೇವತೆಗಳ ವರ್ಣನೆಯ ಹಾಡುಗಳಿದ್ದರೆ ಐದನೆಯದರಲ್ಲಿ ಕೊಡಗಿನ ಇತಿಹಾಸದಲ್ಲಿ ಕೀರ್ತಿಶೇಷರಾದವರನ್ನು ಕುರಿತಿರುವ ಜಾನಪದ ಹಾಡುಗಳ ಸಂಗ್ರಹವಿದೆ.
ನಾಲ್ಕನೇ ಮುದ್ರಣದವರೆಗೆ ಈ ಗ್ರಂಥದಲ್ಲಿ ನಿರೂಪಣೆಯ ಭಾಗವು ಕನ್ನಡದಲ್ಲಿದ್ದು ಹಾಡುಗಳು, ಗಾದೆಗಳು, ಒಗಟುಗಳು, ಮೊದಲಾದ ಜಾನಪದ ಪ್ರಕಾರಗಳು ಕನ್ನಡ ಲಿಪಿಯಲ್ಲಿ ಕೊಡವ ತಕ್ಕ್‌ನಲ್ಲಿದೆ. ಐದನೇ ಆವೃತ್ತಿ ಇಂಗ್ಲಿಶಿನಲ್ಲಿದೆ. ಇದನ್ನು ಅನುವಾದಿಸಿ ಪ್ರಕಟಿಸಿದವರು ಚಿಣ್ಣಪ್ಪನವರ ಮೊಮ್ಮಕ್ಕಳಾದ ಡಾ ನಂಜಮ್ಮ ಚಿಣ್ಣಪ್ಪ ಮತ್ತು ಅವರ ಪತಿ ಬೊವ್ವೇರಿಯಂಡ ಎಮ್ ಚಿಣ್ಣಪ್ಪವರು.
ಆರನೆಯ ಆವೃತ್ತಿಯನ್ನು ಅಜ್ಜಿನಿಕಂಡ ಮಹೇಶ್ ನಾಚಯ್ಯ ಮತ್ತವರ ಪತ್ನಿ ಪ್ರಮೀಳಾ ರವರಿಂದ ಸಂಪೂರ್ಣವಾಗಿ ಕೊಡವ ತಕ್ಕ್‌ಗೆ ಭಾಷಾಂತರಗೊಂಡು, ಮಹೇಶ್ ಅವರ ಅಧ್ಯಕ್ಷತೆಯಲ್ಲಿ ‘ಕೊಡವ ತಕ್ಕ್ ಪರಿಷತ್ನ ಮೂಲಕ ಪ್ರಕಟಗೊಂಡಿದೆ.
ಈ ಪುಸ್ತಕಗಳನ್ನು ಪಡೆಯಬಹುದಾದ ಸ್ಥಳಗಳು
೧.  ಕರ್ನಾಟಕ ಕೊಡವ ಸಾಹಿತ್ಯ ಆಕದೆಮಿ, ಸ್ಕೌಟ್ಸ್ ಮತ್ತು ಗೈಡ್ಸ್ ಕಟ್ಟಡ, ಮಾನ್ಸ್ ಕಾಂಪೌಂಡ್ ಬಳಿ, ಮಡಿಕೇರಿ  ೫೭೧೨೦೧, ಕೊಡಗು ಜಿಲ್ಲೆ.
೨.  'ಪೂಮಾಲೆ' ಪತ್ರಿಕೆಯ ಕಚೇರಿ, ಫೀ ಮಾ ಕಾರ್ಯಪ್ಪ ರಸ್ತೆ, ವಿರಾಜಪೇಟೆ ೫೭೧೨೧೮, ಕೊಡಗು ಜಿಲ್ಲೆ.
ಆಧಾರ
ವರ್ಗ: ಜಾನಪದ ವರ್ಗ: ಸಾಹಿತ್ಯ ವರ್ಗ:ಕೊಡಗು ಜಿಲ್ಲೆ
ಉಚ್ಚಂಗಿ ಪಾಂಡ್ಯರು
ಉಚ್ಚಂಗಿ ಪಾಂಡ್ಯರು: 11, 12ನೆಯ ಶತಮಾನಗಳಲ್ಲಿ ಕಲ್ಯಾಣಿ ಚಾಲುಕ್ಯರ ಅಧೀನದಲ್ಲಿ ಸಣ್ಣಪುಟ್ಟ ನಾಡುಗಳನ್ನಾಳುತ್ತಿದ್ದ ಹನ್ನೆರಡು ಸಾಮಂತ ಮನೆತನಗಳಲ್ಲಿ ಒಂದರ ವಂಶಜರು. ಈ ಕಾಲದಲ್ಲಿ ಕನ್ನಡ ನಾಡಿನಲ್ಲಿ ಆಳುತ್ತಿದ್ದ ಇತರ ರಾಜಮನೆತನಗಳವರಂತೆ ಉಚ್ಚಂಗಿ ಪಾಂಡ್ಯರಿಗೂ ತಾವು ಯದುವಂಶದವರೆಂಬ ನಂಬಿಕೆಯಿತ್ತು. ಇಂದಿನ ಚಿತ್ರದುರ್ಗ ಜಿಲ್ಲೆಯನ್ನೂ ಅದರ ಸುತ್ತಣ ಪ್ರದೇಶಗಳನ್ನೂ ಒಳಗೊಂಡ ರಾಜ್ಯಕ್ಕೆ ನೊಳಂಬವಾಡಿ 32,000 ಎಂಬುದು ಆಗಿದ್ದ ಹೆಸರು. ನೊಳಂಬವಾಡಿಯ ಮಹಾ ಸಾಮಂತರೆಂದು ಈ ಕನ್ನಡ ಅರಸರ ರಾಜಧಾನಿ ಪ್ರಾರಂಭದಲ್ಲಿ ಚಿತ್ರದುರ್ಗ ಜಿಲ್ಲೆಯ ಬೆಳ್ತೂರು ಗ್ರಾಮ ; ಮುಂದೆ ಬಳ್ಳಾರಿಯ ಉಚ್ಚಂಗಿ. ಇಲ್ಲಿ ಅವರು ಬಲವಾದ ಕೋಟೆ ಕಟ್ಟಿಕೊಂಡರಲ್ಲದೆ ಅನೇಕ ದೇವಾಲಯಗಳನ್ನೂ ನಿರ್ಮಿಸಿದರು. ಆ ಕಾಲದ ಅನೇಕ ಶಾಸನಗಳಲ್ಲಿ ಉಚ್ಚಂಗಿಯ ಪಾಂಡ್ಯರ ವಂಶಾವಳಿಯ ಕಥನವಿದೆ. ಮರಿಗಯ್ಯ (ಮಂಗರಸ) ಈ ಸಂತತಿಯ ಸ್ಥಾಪಕ. ಇವನ ಮಗ ಚೇದಿ ರಾಜ. ಅನಂತರ ಅನುಕ್ರಮವಾಗಿ ಆಳಿದವರು ಪಲಮಂಡ, ಇರುಕ್ಕವೇಲ, ಇರುಕ್ಕವೇಲನ ಮಗ ರಾಜಪಾಂಡ್ಯ; ಮಗಳು ಮಹಾದೇವಿ. ಇವಳನ್ನು ಹೊಯ್ಸಳ ರಾಜಕುಮಾರ ಎರಯಂಗನಿಗೆ ಕೊಟ್ಟು ವಿವಾಹ ಬೆಳೆಸಿದ್ದರಿಂದ ಈ ಎರಡು ಮನೆತನಗಳ ಸ್ನೇಹವೇರ್ಪಟ್ಟಿತು. ಕಲ್ಯಾಣಿ ಚಾಳುಕ್ಯ ಸಾರ್ವಭೌಮ 6ನೆಯ ವಿಕ್ರಮಾದಿತ್ಯನ (1075-1127) ರಾಜ್ಯ ವಿಸ್ತರಣೆಯ ಕಾರ್ಯದಲ್ಲಿ ಇರುಕ್ಕವೇಲ ಅವನಿಗೆ ಬಹಳ ಸಹಕಾರ ನೀಡಿದ. ಈತನಿಗೆ ತ್ರಿಭುವನಮಲ್ಲನೆಂಬ ಬಿರುದಿತ್ತು. ವಿಕ್ರಮಾದಿತ್ಯನ ಬಲಭುಜವೆಂದು ಶಾಸನಗಳಲ್ಲಿ ಈತ ವರ್ಣಿತನಾಗಿದ್ದಾನೆ. ಇರುಕ್ಕವೇಲ ಪಾಂಡ್ಯ 1124ರವರೆಗೂ ಆಳಿದ. ಅನಂತರ ರಾಜಪಾಂಡ್ಯ ಉಚ್ಚಂಗಿಯ ಸಿಂಹಾಸನಕ್ಕೆ ಬಂದ. ರಾಜಪಾಂಡ್ಯ ದಕ್ಷ, ಸಾಹಸಿ. ಈತನ ರಾಣಿ ಸೋಮಲದೇವಿ. ಕಲೆ ಸಾಹಿತ್ಯಗಳಿಗೆ ಇವಳಿಂದ ಸಾಕಷ್ಟು ಪ್ರೋತ್ಸಾಹ ದೊರೆಯಿತು. ಇವರಿಗೆ ಪಂಡಿತಪಾಂಡ್ಯ, ವೀರಪಾಂಡ್ಯ, ವಿಜಯಪಾಂಡ್ಯ ಮತ್ತು ಪಲಂತ (ಒಡೆಯ) ಎಂದು ನಾಲ್ವರು ಗಂಡು ಮಕ್ಕಳು. ಪಂಡಿತಪಾಂಡ್ಯ ಹೆಸರಿಗೆ ತಕ್ಕಂತೆ ವಿಶೇಷ ಜ್ಞಾನಿ. 1140ರಲ್ಲಿ ರಾಜಪಾಂಡ್ಯ ಸತ್ತಾಗ ಸಿಂಹಾಸನವನ್ನೇರಲು ಪಂಡಿತಪಾಂಡ್ಯ ಒಪ್ಪಲಿಲ್ಲವಾದ್ದರಿಂದ ವೀರಪಾಂಡ್ಯ ರಾಜನಾದ. ಆ ವೇಳೆಗೆ ಕಲ್ಯಾಣಿಯ ಚಾಲುಕ್ಯರ ಸಾಮ್ರಾಜ್ಯ ವಿಪ್ಲವಕ್ಕೆ ಬಲಿಯಾಯಿತು. ಕಳಚೂರಿ ಬಿಜ್ಜಳ ಆ ಸಿಂಹಾಸನವನ್ನಾಕ್ರಮಿಸಿಕೊಂಡು ಚಾಲುಕ್ಯರ ಸಾಮಂತ ರಾಜರನ್ನೆಲ್ಲ ಸೋಲಿಸಿದ. ಆದರೆ ವೀರಪಾಂಡ್ಯ ಮಾತ್ರ ತಾನು ಬದುಕಿರುವವರೆಗೂ ಬಿಜ್ಜಳನ ಸಾರ್ವಭೌಮತ್ವವ ನ್ನೊಪ್ಪಲಿಲ್ಲ. ಈತನ ಮರಣಾನಂತರ ಇವನ ತಮ್ಮ ವಿಜಯಪಾಂಡ್ಯ(ಕಾಮದೇವ) ಉಚ್ಚಂಗಿಯ ರಾಜನಾದ (1160). 1162ರಲ್ಲಿ ವಿಜಯಪಾಂಡ್ಯನನ್ನು ಬಿಜ್ಜಳ ಸೋಲಿಸಿದ. ಆದರೂ ವಿಜಯಪಾಂಡ್ಯ ತನ್ನ ಪುರ್ವಿಕರಂತೆ ಚಾಳುಕ್ಯರಲ್ಲಿ ನಿಷ್ಠೆ ಹೊಂದಿದ್ದು ಆ ಮನೆತನವನ್ನು ಪುನಃ ಸ್ಥಾಪಿಸಲು ಪ್ರಯತ್ನಿಸಿದ. 1173ರಲ್ಲಿ 2ನೆಯ ವೀರಬಲ್ಲಾಳನ ಕಾಲದಲ್ಲಿ ಹೊಯ್ಸಳರು ಪ್ರಬಲರಾದರು. ಈತ 1177ರಲ್ಲಿ ಪಾಂಡ್ಯರ ಮೇಲೆ ದಂಡೆತ್ತಿ ಹೋಗಿ ವಿಜಯಪಾಂಡ್ಯನನ್ನು ಸೋಲಿಸಿ ಉಚ್ಚಂಗಿ ದುರ್ಗವನ್ನಾಕ್ರಮಿಸಿಕೊಂಡ. ಶರಣಾಗತ ನಾದ ವಿಜಯಪಾಂಡ್ಯನ ರಾಜ್ಯವನ್ನು ಹಿಂದಕ್ಕೆ ಕೊಟ್ಟು ಅವನಿಂದ ಕಪ್ಪಕಾಣಿಕೆ ಪಡೆದು ತನ್ನ ರಾಜಧಾನಿಯಾದ ದೋರಸಮುದ್ರಕ್ಕೆ ಹಿಂತಿರುಗಿದ. ಆದರೆ ವಿಜಯಪಾಂಡ್ಯ ಮತ್ತೆ ಕುದುರಿಕೊಂಡು ಹೊಯ್ಸಳರ ಅಧಿಕಾರದಿಂದ ಹೊರಬಂದು, ಆ ವೇಳೆಗೆ ಚಾಳುಕ್ಯರ ಅಧಿಕಾರವನ್ನು ಪುನಃ ಸ್ಥಾಪಿಸುವ ಯತ್ನದಲ್ಲಿ ಯಶಸ್ಸು ಹೊಂದುತ್ತಿದ್ದ. ನಾಲ್ಮಡಿ ವೀರಸೋಮೇಶ್ವರನ ಪಕ್ಷವನ್ನು ವಹಿಸಿದಾಗ ವೀರಬಲ್ಲಾಳ ದೊರೆ ಕೋಪಗೊಂಡು 1187ರಲ್ಲಿ ಪುನಃ ಉಚ್ಚಂಗಿಯನ್ನು ಮುತ್ತಿ ಕಾಮದೇವ ಪಾಂಡ್ಯನನ್ನು ಸೋಲಿಸಿ ಕೊಂದ. ಉಚ್ಚಂಗಿ ಪಾಂಡ್ಯರ ಮನೆತನ ಇತಿಹಾಸದಿಂದ ಕಣ್ಮರೆಯಾಗಿ, ನೊಳಂಬವಾಡಿ ಹೊಯ್ಸಳ ಸಾಮ್ರಾಜ್ಯದ ಭಾಗವಾಯಿತು. ಉಚ್ಚಂಗಿ ಪಾಂಡ್ಯರು ಎರಡು ನೂರು ವರ್ಷಕಾಲ ಜನಪ್ರಿಯರಾಗಿ ಆಡಳಿತ ನಡೆಸಿ ಕಲೆ ಸಾಹಿತ್ಯಗಳಿಗೆ ಪ್ರೋತ್ಸಾಹ ನೀಡಿದ್ದರು. ಪಾಂಡ್ಯರ ಆಸ್ಥಾನದಲ್ಲಿದ್ದ ಮಧುಸೂದನದೇವ ಕವಿಯೂ ಜ್ಞಾನಿಯೂ ಆಗಿದ್ದ. ಜಗನ್ನಾಥವಿಜಯದ ಕರ್ತೃವಾದ ರುದ್ರಭಟ್ಟನೂ ಪಾಂಡ್ಯರ ಆಸ್ಥಾನದಲ್ಲಿದ್ದಂತೆ ತೋರುತ್ತದೆ. ವೀರಬಲ್ಲಾಳ ಉಚ್ಚಂಗಿಯನ್ನು ಮುತ್ತಿ ಕಾಮದೇವನನ್ನು ಸೋಲಿಸಿದ್ದನ್ನು ಈತ ತನ್ನ ಕಾವ್ಯದಲ್ಲಿ ಪ್ರಸ್ತಾಪಿಸಿದ್ದಾನೆ. ಪಾಂಡ್ಯರಾಜರು ತಮ್ಮ ನಾಡಿನಲ್ಲಿ ಅನೇಕ ದೇವಾಲಯಗಳನ್ನೂ ಕೆರೆಗಳನ್ನೂ ಕಟ್ಟಿಸಿದ್ದರು. ಆಗ ಪ್ರಬಲವಾಗಿದ್ದ ಪಾಶುಪತ ಶೈವಮತಕ್ಕೆ ಇವರಿಂದ ವಿಶೇಷ ಪ್ರೋತ್ಸಾಹ ದೊರಕಿತ್ತು. (ಜಿ.ಆರ್.ಆರ್.) ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆ. ವಿಜಯರಾಘವನ್
'''ಡಾ. ಕೃಷ್ಣಸ್ವಾಮಿ ವಿಜಯರಾಘವನ್''' ಎಫ್‌ಆರ್‌ಎಸ್ (ಜನನ ೩ ಫೆಬ್ರವರಿ ೧೯೫೪) ಅವರು ಗೌರವಾನ್ವಿತ ಪ್ರಾಧ್ಯಾಪಕ ಮತ್ತು ರಾಷ್ಟ್ರೀಯ ಜೈವಿಕ ವಿಜ್ಞಾನ ಕೇಂದ್ರದ ಮಾಜಿ ನಿರ್ದೇಶಕರು. ೨೬ ಮಾರ್ಚ್ ೨೦೧೮ ರಂದು, ಭಾರತ ಸರ್ಕಾರವು ವಿಜಯರಾಘವನ್ ಅವರನ್ನು ''ಡಾ. ಆರ್ ಚಿದಂಬರಂ'' ಅವರ ಉತ್ತರಾಧಿಕಾರಿಯಾಗಿ ಹಾಗು ಪ್ರಧಾನ ವೈಜ್ಞಾನಿಕ ಸಲಹೆಗಾರರನ್ನಾಗಿ ನೇಮಿಸಿತು. ಪ್ರಧಾನ ವೈಜ್ಞಾನಿಕ ಸಲಹೆಗಾರರಾಗಿ ಅವರ ಅವಧಿಯು ಏಪ್ರಿಲ್ ೨, ೨೦೨೨ ರಂದು ಕೊನೆಗೊಂಡಿತು. ೨೦೧೨ ರಲ್ಲಿ, ಅವರು ರಾಯಲ್ ಸೊಸೈಟಿಯ ಫೆಲೋ ಆಗಿ ಆಯ್ಕೆಯಾದರು ಮತ್ತು ಏಪ್ರಿಲ್ ೨೦೧೪ ರಲ್ಲಿ ಅವರು US ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್‌ನ ವಿದೇಶಿ ಸಹವರ್ತಿಯಾಗಿ ಆಯ್ಕೆಯಾದರು. ವಿಜಯರಾಘವನ್ ಅವರು ೨೬ ಜನವರಿ ೨೦೧೩ ರಂದು ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು. ಹಾಗು ೨೦೦೯ ರಲ್ಲಿ ಜೀವ ವಿಜ್ಞಾನ ವಿಭಾಗದಲ್ಲಿ ಇನ್ಫೋಸಿಸ್ ಪ್ರಶಸ್ತಿಯನ್ನು ಸಹ ಪಡೆದಿದ್ದಾರೆ
ಹಿನ್ನೆಲೆ
ವಿಜಯರಾಘವನ್ ಅವರು ೧೯೭೫ ರಲ್ಲಿ ಐಐಟಿ ಕಾನ್ಪುರದಿಂದ ರಾಸಾಯನಿಕ ಎಂಜಿನಿಯರಿಂಗ್‌ನಲ್ಲಿ ಬ್ಯಾಚುಲರ್ ಆಫ್ ಟೆಕ್ನಾಲಜಿ ಪದವಿಯನ್ನು ಪಡೆದರು. ೧೯೭೭ ರಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಅವರು ೧೯೮೩ ರಲ್ಲಿ ಆಣ್ವಿಕ ಜೀವಶಾಸ್ತ್ರ ಕ್ಷೇತ್ರದಲ್ಲಿ ತಮ್ಮ ಡಾಕ್ಟರೇಟ್ ಸಂಶೋಧನೆಯನ್ನು ಪೂರ್ಣಗೊಳಿಸಿದರು. ಮತ್ತು ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್‌ನಿಂದ ಪಿಎಚ್‌ಡಿ ಪದವಿ ಪಡೆದಿದ್ದಾರೆ. ಅವರ ಡಾಕ್ಟರೇಟ್ ನಂತರದ ಕೆಲಸದ ಸಮಯದಲ್ಲಿ, ೧೯೮೪ ರಿಂದ ೧೯೮೫ ರವರೆಗೆ, ಅವರು ಸಂಶೋಧನಾ ಸಹೋದ್ಯೋಗಿಯಾಗಿದ್ದರು. ನಂತರ, ೧೯೮೬ ರಿಂದ ೧೯೮೮, ರವರೆಗೆ ಕ್ಯಾಲಿಫೋರ್ನಿಯಾ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಹಿರಿಯ ಸಂಶೋಧನಾ ಸಹೋದ್ಯೋಗಿಯಾಗಿದ್ದರು.
ವೃತ್ತಿ
ವಿಜಯರಾಘವನ್ ರವರು ೧೯೮೮ ರಲ್ಲಿ,  ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್‌ಗೆ  ರೀಡರ್ ಆಗಿ ನೇಮಕಗೊಂಡರು. ೧೯೯೨ ರಲ್ಲಿ,  ಟಾಟಾ ಇನ್‌ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್‌ನ  ಅಧೀನದಲ್ಲಿರುವ  ನ್ಯಾಷನಲ್ ಸೆಂಟರ್ ಫಾರ್ ಬಯೋಲಾಜಿಕಲ್ ಸೈನ್ಸಸ್ (ಎನ್‌ಸಿಬಿಎಸ್)  ಸ್ಥಾಪನೆಯಾದಾಗ ಎನ್‌ಸಿಬಿಎಸ್ ಸೇರಿದರು. ಆಗಸ್ಟ್ ೧೯೯೧ ರಲ್ಲಿ, ಅವರು ಬೆಂಗಳೂರಿಗೆ ತೆರಳಿದರು ಮತ್ತು ಬೆಂಗಳೂರಿನಲ್ಲಿರುವ NCBS ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಅವರು ಡೆವಲಪ್‌ಮೆಂಟಲ್ ಜೆನೆಟಿಕ್ಸ್ ಕ್ಷೇತ್ರದಲ್ಲಿ ಎಮೆರಿಟಸ್ ಪ್ರೊಫೆಸರ್ ಆಗಿದ್ದಾರೆ. ಮತ್ತು ನ್ಯಾಷನಲ್ ಸೆಂಟರ್ ಆಫ್ ಬಯೋಲಾಜಿಕಲ್ ಸೈನ್ಸಸ್‌ನ ಮಾಜಿ ನಿರ್ದೇಶಕರಾಗಿದ್ದಾರೆ.
ಅವರ ವಿಶೇಷತೆಯ ಕ್ಷೇತ್ರಗಳು ಅಭಿವೃದ್ಧಿಯ ಜೀವಶಾಸ್ತ್ರ, ತಳಿಶಾಸ್ತ್ರ ಮತ್ತು ನ್ಯೂರೋಜೆನೆಟಿಕ್ಸ್. ಅವರ ಸಂಶೋಧನೆಯು ಪ್ರಾಥಮಿಕವಾಗಿ ಅಭಿವೃದ್ಧಿಯ ಅವಧಿಯಲ್ಲಿ ನರಮಂಡಲ ಮತ್ತು ಸ್ನಾಯುಗಳನ್ನು ನಿಯಂತ್ರಿಸುವ ಪ್ರಮುಖ ತತ್ವಗಳು ಮತ್ತು ಕಾರ್ಯವಿಧಾನಗಳ ಮೇಲೆ ಕೇಂದ್ರೀಕರಿಸುತ್ತದೆ. ಈ ನರಸ್ನಾಯುಕ ವ್ಯವಸ್ಥೆಗಳು ನಿರ್ದಿಷ್ಟ ಲೊಕೊಮೊಟರ್ ನಡವಳಿಕೆಗಳನ್ನು ಹೇಗೆ ನಿರ್ದೇಶಿಸುತ್ತವೆ ಎ೦ದು ಸಂಶೋಧನೆ ಮಾಡಿದ್ದಾರೆ. ಇದನ್ನು ಸಾದಿಸಲು ಹಣ್ಣು ನೊಣ,  ಡ್ರೊಸೊಫಿಲಾ ಮೆಲನೊಗ್ಯಾಸ್ಟರ್   ಅನ್ನು ಮಾದರಿ ವ್ಯವಸ್ಥೆಯಾಗಿ ಬಳಸಿಕೊಂಡಿದ್ದಾರೆ. ಫ್ಲೈ ಬಾಡಿ ಪ್ಲಾನ್‌ನ ಸೆಗ್ಮೆಂಟಲ್ ಸಂಘಟನೆಯನ್ನು ರೂಪಿಸುವ ಮೂಲಕ, ಅವರ ಸಂಶೋಧನೆಯು ನರಸ್ನಾಯುಕ ಸಂಪರ್ಕ ಮತ್ತು ಮೋಟಾರು ನಡವಳಿಕೆಗಳನ್ನು ನಿರ್ದೇಶಿಸುವಲ್ಲಿ ಹಾಕ್ಸ್ ಜೀನ್‌ಗಳ ಕಾರ್ಯಗಳ ಮೇಲೆ ಹೆಚ್ಚು ಬೆಳಕು ಚೆಲ್ಲಲು ಸಾಧ್ಯವಾಗಿದೆ.
ವಿಜಯರಾಘವನ್ ಅವರು ಓಕಿನಾವಾ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್ ಅಂಡ್ ಟೆಕ್ನಾಲಜಿಯ ಆಡಳಿತ ಮಂಡಳಿಯ ಸದಸ್ಯರಾಗಿದ್ದಾರೆ. ಹಾಗು eLife ಜರ್ನಲ್‌ನ ಹಿರಿಯ ಸಂಪಾದಕರಾಗಿದ್ದಾರೆ. ವಿಜಯರಾಘವನ್ ಅವರು ಜನವರಿ ೨೦೧೩ ರಿಂದ ೨೦೧೮ ರವಾರೆಗು, ಭಾರತದ ಮಹಾರಾಜ್ ಕಿಶನ್ ಭಾನ್ ಅವರ ಸ್ಥಾನಕ್ಕೆ ಬಯೋಟೆಕ್ನಾಲಜಿ ಇಲಾಖೆಗೆ (DBT), ಭಾರತದ ಕಾರ್ಯದರ್ಶಿ ಆಗಿದ್ದರು.
ಗೌರವಗಳು ಮತ್ತು ಸಾಧನೆಗಳು
೧೯೯೭ ರಲ್ಲಿ, ಅವರು ಅಫ಼್ ಇ೦ಡಿಯನ್ ಅಕಡೇಮಿ ಅಫ಼್ ವಿಜ್ಞಾನದಲ್ಲಿ ಫ಼ೆಲ್ಲೊಅಗಿ ಆಯ್ಕೆಯಾದರು.
೧೯೯೮ ರಲ್ಲಿ, ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್‌ನಿಂದ ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ ಭಟ್ನಾಗರ್ ಪ್ರಶಸ್ತಿ ಲಭಿಸಿತು. ೧೯೯೯ ರಲ್ಲಿ, ಅವರು ಜವಾಹರಲಾಲ್ ನೆಹರು ಸೆಂಟರ್ ಫಾರ್ ಅಡ್ವಾನ್ಸ್ಡ್ ಸೈಂಟಿಫಿಕ್ ರಿಸರ್ಚ್‌ನ ಗೌರವ ಅಧ್ಯಾಪಕ ಸದಸ್ಯರಾದರು. ಅದೇ ವರ್ಷದಲ್ಲಿ, ಅವರು ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಯ ಸಹವರ್ತಿಯಾದರು. ಅವರು ೨೦೦೦ ರಲ್ಲಿ ಜರ್ನಲ್ ಆಫ್ ಜೆನೆಟಿಕ್ಸ್‌ನ ಸಂಪಾದಕೀಯ ಮಂಡಳಿಯ ಸದಸ್ಯರಾದರು ಮತ್ತು ೨೦೦೧ ಏಷ್ಯಾ-ಪೆಸಿಫಿಕ್ ಇಂಟರ್ನ್ಯಾಷನಲ್ ಮಾಲಿಕ್ಯುಲರ್ ಬಯಾಲಜಿ ನೆಟ್‌ವರ್ಕ್‌ನ ಸದಸ್ಯರಾದರು.
೨೦೦೩ ರಲ್ಲಿ, ಅವರು ಐಐಟಿ ಕಾನ್ಪುರದ ಡಿಸ್ಟಿಂಗ್ವಿಶ್ಡ್ ಅಲುಮ್ನಸ್ ಪ್ರಶಸ್ತಿಯನ್ನು ಪಡೆದರು.
೨೦೦೬ ರಲ್ಲಿ, ಅವರಿಗೆ JCBose ಫೆಲೋಶಿಪ್ ನೀಡಲಾಯಿತು.
೨೦೧೦ ರಲ್ಲಿ, ಅವರು ಅಭಿವೃದ್ಧಿಶೀಲ ಪ್ರಪಂಚದ ಅಕಾಡೆಮಿ ಆಫ್ ಸೈನ್ಸಸ್‌ನ TWAS ನ ಫೆಲೋ ಆಗಿ ಆಯ್ಕೆಯಾದರು.
೨೦೧೨ ರಲ್ಲಿ, ಅವರು "ಜೀವ ವಿಜ್ಞಾನ ಕ್ಷೇತ್ರಕ್ಕೆ, ವಿಶೇಷವಾಗಿ ಅಭಿವೃದ್ಧಿಶೀಲ ಜೀವಶಾಸ್ತ್ರ, ತಳಿಶಾಸ್ತ್ರ ಮತ್ತು ನ್ಯೂರೋಜೆನೆಟಿಕ್ಸ್‌ಗೆ ಅವರ ಮೂಲ ಕೊಡುಗೆಗಳಿಗಾಗಿ" HK ಫಿರೋಡಿಯಾ ಪ್ರಶಸ್ತಿಯನ್ನು ಪಡೆದರು. ಅದೇ ವರ್ಷದಲ್ಲಿ ಅವರು ರಾಯಲ್ ಸೊಸೈಟಿಯ ಫೆಲೋ ಆದರು.
೨೦೧೩ ರಲ್ಲಿ, ಅವರು ಭಾರತದ ರಾಷ್ಟ್ರಪತಿಗಳಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.
ಏಪ್ರಿಲ್ ೨೦೧೪ ರಲ್ಲಿ, ಅವರು US ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್‌ನ ವಿದೇಶಿ ಸಹವರ್ತಿಯಾಗಿ ಆಯ್ಕೆಯಾದರು.
ಮಾರ್ಚ್ ೨೦೧೮ ರಲ್ಲಿ, ಅವರು ಭಾರತ ಸರ್ಕಾರದ ಪ್ರಧಾನ ವೈಜ್ಞಾನಿಕ ಸಲಹೆಗಾರರಾಗಿ ನೇಮಕಗೊಂಡರು.
೨೦೨೧ ರಲ್ಲಿ ಅವರು ಅಮೇರಿಕನ್ ಫಿಲಾಸಫಿಕಲ್ ಸೊಸೈಟಿಗೆ ಆಯ್ಕೆಯಾದರು.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೫೪ ಜನನ ವರ್ಗ:ವಿಜ್ಞಾನಿಗಳು
ಅಂತಾರಾಷ್ಟ್ರೀಯ ಕೃಷಿ ಸಂಸ್ಥೆ
ಅಂತಾರಾಷ್ಟ್ರೀಯ ಕೃಷಿ ಸಂಸ್ಥೆ ಇದು 1905ರಲ್ಲಿ, ರೋಮ್ ನಗರದಲ್ಲಿ ಇಟಲಿಯ ರಾಜ ಕರೆದ 40 ರಾಷ್ಟ್ರಗಳ ಪ್ರತಿನಿಧಿಗಳ ಸಭೆಯ ನಿರ್ಣಯದ ಪ್ರಕಾರ ಸ್ಥಾಪಿಸಲ್ಪಟ್ಟಿತು. 1906ರಲ್ಲಿ 24 ರಾಷ್ಟ್ರಗಳು ಕೂಡಿ ಒಪ್ಪಂದದ ಕರಡು ತಯಾರಿಸಿ, ಅದನ್ನು ಕಾರ್ಯರೂಪಕ್ಕೆ ತಂದುವು. ಅನಂತರ 77 ರಾಷ್ಟ್ರಗಳು ಈ ಸಂಸ್ಥೆಯ ಸದಸ್ಯರಾದುವು.
ಆರಂಭ
ಈ ಯೋಜನೆಯನ್ನು ಸೂಚಿಸಿದ್ದು ಧರ್ಮಪ್ರಚಾರಕ ಡೇವಿಡ್ ಲೂಬಿನ್. ವಾಣಿಜ್ಯ ಅಭಿವೃದ್ಧಿಗೆ ಕೃಷಿಸಂಪತ್ತು ಆಧಾರವಾಗಿದ್ದು, ಕೃಷಿ ಮತ್ತು ಕೈಗಾರಿಕೆಗಳ ನಡುವೆ ಸಮತೋಲ ಸಾಧಿಸಲು ಇಂಥ ಸಂಸ್ಥೆ ಆವಶ್ಯಕವೆಂಬುದು ಅವರ ಅಭಿಮತವಾಗಿತ್ತು. ಈ ಒಪ್ಪಂದ ಕೃಷಿ ಸಂಬಂಧಿತ ಪುಸ್ತಕಾಲಯಕ್ಕೆಡೆಮಾಡಿತು (ಅದು ಕ್ರಮೇಣ ಪತ್ರಾಗಾರವಾಗಿ ಆರ್ಕೈವ್ಸ ಬೆಳೆದು ಈಗ ಪ್ರಪಂಚದ ಅತಿ ದೊಡ್ಡ ಕೃಷಿಸಂಖ್ಯಾಸಂಗ್ರಹಣ ನಿಲಯವಾಗಿದೆ). ಜೊತೆಗೆ ಸದಸ್ಯ ರಾಷ್ಟ್ರಗಳ ಪ್ರತಿನಿಧಿಗಳ ಸಾಧಾರಣ ಸಭೆಯನ್ನು ಕರೆಯಲು ಮತ್ತು ಸಂಸ್ಥೆಯ ಕಾರ್ಯ ರೂಪರೇಷೆಯನ್ನು ತಯಾರಿಸಲು ಅವಕಾಶ ಮಾಡಿಕೊಟ್ಟಿದೆ.
ಕಾರ್ಯಕ್ಷೇತ್ರ
ಈ ಸಂಸ್ಥೆಯ ಕಾರ್ಯಕ್ಷೇತ್ರ ಬಹು ವಿಶಾಲವಾಗಿದೆ. ಬೆಳೆ, ಪಶು, ಜನಸಂಖ್ಯೆ, ವ್ಯಾಪಾರ, ಧಾರಣೆ, ಕೂಲಿ, ರೋಗ ಮತ್ತು ಬೆಳೆಗಳ ಪೀಡೆಗಳ ಬಗ್ಗೆ ಅಂಕಿ ಅಂಶ ಸಂಗ್ರಹಿಸುವುದು, ವೈಜ್ಞಾನಿಕ, ಆರ್ಥಿಕ ಮಾಹಿತಿಯ ಸಂಗ್ರಹಣೆ, ವಿಶ್ಲೇಷಣೆ, ಪ್ರಕಟಣೆ ಮತ್ತು ಹಂಚುವಿಕೆ, ವ್ಯವಸಾಯ, ಸಹಕಾರ, ವಿಮೆ, ಹಾಗೂ ವೈಜ್ಞಾನಿಕ ಮತ್ತು ವ್ಯವಸಾಯದ ಪರಿಷತ್ತುಗಳ ನಿರ್ಧಾರಗಳಿಗೆ ಸಂಬಂಧಿಸಿದ ಎಲ್ಲ ಮಾಹಿತಿಯ ಅಧ್ಯಯನ - ಇವು ಸಂಸ್ಥೆಯ ಕೆಲವು ಮುಖ್ಯ ಕೆಲಸಗಳು. ಇವೆಲ್ಲ ಧೋರಣೆಗಳು ಈ ಸಂಸ್ಥೆಯನ್ನು ಜಗತ್ತಿನ ಸಮಸ್ತ ಕೃಷಿ ಸಮಸ್ಯೆಗಳನ್ನೂ ಪರಿಶೀಲಿಸಿ, ಪರಿಹರಿಸುವ ಸಂಸ್ಥೆಯನ್ನಾಗಿಸಿವೆ. ಕ್ರಮೇಣ ಈ ಸಂಸ್ಥೆ ಕೃಷಿ ಕಾನೂನು, ಸಾಮಾಜಿಕ ಸಮಸ್ಯೆಗಳು, ವಲಸೆ ಹೋಗುವಿಕೆ, ಅರಣ್ಯಸಂಬಂಧಿ ವಿಷಯಗಳು ಮುಂತಾದುವನ್ನು ತನ್ನ ವ್ಯಾಪ್ತಿಗೆ ಒಳಪಡಿಸಿಕೊಂಡು ಬೆಳೆಯಿತು.
ಕೆಲಸಗಳು
ಈ ಸಂಸ್ಥೆಯ ಪ್ರಧಾನ ಕಾರ್ಯದರ್ಶಿಯ ಕೆಳಗೆ ಅನೇಕ ವಿಭಾಗಗಳಲ್ಲಿ ನೂರಾರು ರಾಷ್ಟ್ರಗಳ ಸುಮಾರು ಸಾವಿರಾರು ಸ್ತ್ರೀಪುರುಷರ ಸಿಬ್ಬಂದಿ ಕೆಲಸ ಮಾಡುತ್ತದೆ. ರೋಮ್ನಲ್ಲಿ ಎರಡು ವರ್ಷಗಳಿಗೊಮ್ಮೆ ಸೇರುತ್ತಿದ್ದ ಸಾಮಾನ್ಯ ಸಭೆಗಳಿಗೆ ಮತ್ತು ಯುರೋಪಿನ ನೂರಾರು ಸ್ಥಳಗಳಲ್ಲಿ ಆಗಾಗ ಸೇರುತ್ತಿದ್ದ ವಿಶೇಷ ಸಭೆಗಳಿಗೆ ಸೂಕ್ತ ಸಿದ್ಧತೆಗಳನ್ನು ಮಾಡುವುದು ಇದರ ಮುಖ್ಯ ಕೆಲಸಗಳಲ್ಲೊಂದಾಗಿತ್ತು. ಲೀಗ್ ಆಫ್ ನೇಷನ್್ಸ, ಅಂತಾರಾಷ್ಟ್ರೀಯ ಕಾರ್ಮಿಕ ಕಚೇರಿ ಮತ್ತು 1927, 1933, 1939ರಲ್ಲಿ ಸಮಾವೇಶಗೊಂಡ ಆರ್ಥಿಕ ಸಮ್ಮೇಳನಗಳೊಂದಿಗೆ ಈ ಸಂಸ್ಥೆ ಪೂರ್ಣ ಸಹಕಾರ ತೋರಿತಲ್ಲದೆ ಜಾಗತಿಕ ಅರಣ್ಯ ಪರಿಷತ್ತು. ಕುಕ್ಕುಟ ಮತ್ತು ಕ್ಷೀರ ಸಂವರ್ಧನ ಪರಿಷತ್ತುಗಳ ಸಭೆಗಳಲ್ಲಿ ಭಾಗವಹಿಸಿತು. ಈ ಸಂಸ್ಥೆಯ ಕಾರ್ಯಗಳನ್ನು ಅನೇಕ ಶ್ರೇಣಿಗಳಲ್ಲಿ ಪ್ರಚುರಪಡಿಸಿ ವಿವರಗಳನ್ನು ಸರ್ಕಾರ ಹಾಗೂ ಸಾರ್ವಜನಿಕರಿಗೆ ಹಂಚಲಾಯಿತು. ಈ ಸಂಸ್ಥೆ ಇಂಗ್ಲಿಷ್, ಫ್ರೆಂಚ್ ಭಾಷೆಗಳನ್ನೊಳಗೊಂಡು ಹಲವು ಅಂತಾರಾಷ್ಟ್ರೀಯ ಭಾಷೆಗಳಲ್ಲಿ ಅಂತಾರಾಷ್ಟ್ರೀಯ ಒಕ್ಕಲುತನ ಕಾಯಿದೆಯ ವಾರ್ಷಿಕ ಗ್ರಂಥಗಳು, ಅಂತಾರಾಷ್ಟ್ರೀಯ ಅರಣ್ಯ ಸಂಖ್ಯಾ ಸಂಗ್ರಹಣ ವಾರ್ಷಿಕ ಗ್ರಂಥಗಳು ಮತ್ತು ರಾಷ್ಟ್ರೀಯ ಒಕ್ಕಲುತನ ವಿಮರ್ಶಿಸುವ ಮಾಸಿಕ ಪತ್ರಿಕೆಗಳು ಇತ್ಯಾದಿ ಅತ್ಯುಪಯುಕ್ತವಾದ ಪುಸ್ತಕಗಳನ್ನು ಪ್ರಕಟಿಸಿತು. ಎರಡನೆಯ ಮಹಾಯುದ್ಧ ಕಾಲದಲ್ಲಿ ಈ ಸಂಸ್ಥೆಯ ಅಂತಾರಾಷ್ಟ್ರೀಯ ಧೋರಣೆಯನ್ನು ಒಪ್ಪದ ಯುದ್ಧಾಸಕ್ತ ರಾಷ್ಟ್ರಗಳ ಬಲದಿಂದಾಗಿ ಇದರ ಕಾರ್ಯಾಸಕ್ತಿ ಕ್ಷೀಣಿಸಿತು. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಆಹಾರ ಮತ್ತು ಕೃಷಿಸಂಸ್ಥೆ (ಎಫ್.ಎ.ಒ.) 1943ರಲ್ಲಿ ಸ್ಥಾಪನೆಗೊಂಡಾಗ ಖ್ಯಾತ ಡೇವಿಡ್ ಲೂಬಿನ್ ಸ್ಮಾರಕ ಗ್ರಂಥಾಲಯದ ಎಲ್ಲ ಗ್ರಂಥಗಳನ್ನೂ ರೋಮ್ ನಗರದ ಆಹಾರ ಮತ್ತು ಕೃಷಿ ಸಂಸ್ಥೆಯ ಪ್ರಧಾನ ಕಚೇರಿಗೆ ರವಾನಿಸಲಾಯಿತು (1946)
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಂಘ-ಸಂಸ್ಥೆಗಳು ವರ್ಗ:ಕೃಷಿ
ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕು
ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕುಹಣಕಾಸಿನ ವಿಷಯವಾಗಿ ಅಂತಾರಾಷ್ಟ್ರೀಯ ಸಹಕಾರವನ್ನು ಏರ್ಪಡಿಸಲು ಶ್ರಮಿಸುತ್ತಿರುವ ಸಂಸ್ಥೆಗಳಲ್ಲಿ 1930 ರಲ್ಲಿ ಸ್ಥಾಪಿಸಲ್ಪಟ್ಟ ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕು (ದಿ ಬ್ಯಾಂಕ್ ಆಫ್ ಇಂಟರ್ನ್ಯಾಷನಲ್ ಸೆಟಲಮೆಂಟ್ಸ) ಮುಖ್ಯವಾದ ಒಂದು ಸಂಸ್ಥೆ.
ಸ್ಥಾಪನೆ
ವಿವಿಧ ರಾಷ್ಟ್ರಗಳ ಕೇಂದ್ರ ಬ್ಯಾಂಕುಗಳೊಳಗೆ ಪರಸ್ಪರ ಸಹಕಾರದ ಆವಶ್ಯಕತೆ ಆ ಹಿಂದೆಯೇ ಅನೇಕ ಸಂದರ್ಭಗಳಲ್ಲಿ - ಮುಖ್ಯವಾಗಿ 1922-29ರ ವಿದೇಶಿ ವಿನಿಮಯ ದರ ಸ್ತಿಮಿತತೆಯ ಪುನಃಸ್ಥಾಪನೆಯ ಕಾಲದಲ್ಲಿ ಎದ್ದು ಕಾಣುತ್ತಿದ್ದಿತು. ಮೊದಲ ಯುದ್ಧದ ತರುವಾಯ ಸೋತ ಜರ್ಮನಿಯ ಮೇಲೆ ಹೇರಲಾದ ಪರಿಹಾರದ್ರವ್ಯ ತೀರುವೆಯ ಸಂದರ್ಭದಲ್ಲಿ ತಯಾರಿಸಲಾದ ಯಂಗ್ ಯೋಜನೆ ಇತರ ವಿಷಯಗಳ ಜೊತೆಗೆ ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕೊಂದನ್ನು ಸ್ಥಾಪಿಸುವ ಸಲಹೆಯೊಂದನ್ನು ಪೂರ್ಣ ವಿವರಗಳೊಡನೆ ನಮೂದಿಸಿತು. ಈ ಸಲಹೆಯಂತೆ ಕ್ರಮ ಕೈಗೊಳ್ಳಲು ಬೆಲ್ಜಿಯಂ, ಫ್ರಾನ್ಸ್, ಜರ್ಮನಿ, ಇಟಲಿ, ಜಪಾನ್, ಬ್ರಿಟನ್ ಮತ್ತು ಅಮೆರಿಕ ಈ ರಾಷ್ಟ್ರಗಳ ಕೇಂದ್ರ ಬ್ಯಾಂಕುಗಳ ಗೌರ್ನರುಗಳು ಹೇಗ್‍ನಲ್ಲಿ ಸಭೆ ಸೇರಿ ಆವಶ್ಯಕ ಕ್ರಮಗಳನ್ನು ಕೈಗೊಂಡರು. ಪುನಃ ರೋಮ್‍ನಲ್ಲಿ ಇವರು ಕಲೆತು ಬ್ಯಾಂಕನ್ನು ಸ್ಥಾಪಿಸುವ ಪ್ರಣಾಳಿಕೆಗೆ 27-02-1930ರಲ್ಲಿ ಸಹಿ ಹಾಕಿದರು. ಸ್ವಿಟ್ಜರ್ಲೆಂಡಿನ ಬಾಸೆಲ್ ಎಂಬಲ್ಲಿ ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕ್ ಹೀಗೆ ಸ್ಥಾಪನೆಯಾಯಿತು. ಸ್ವಿಟ್ಜರ್ಲೆಂಡ್ ಸರ್ಕಾರ ಈ ಬ್ಯಾಂಕಿನ ಅಂತಾರಾಷ್ಟ್ರೀಯ ಅಂತಸ್ತನ್ನು ಕಾಪಾಡಲು ಬೇಕಾದ ಕ್ರಮಗಳುಳ್ಳ ಪ್ರಣಾಳಿಕೆಯೊಂದನ್ನು ಬ್ಯಾಂಕಿಗೆ ಮಂಜೂರು ಮಾಡಿತು.
ಬಂಡವಾಳ
ಬ್ಯಾಂಕಿನ ಬಂಡವಾಳ 50 ಕೋಟಿ ಸ್ವಿಟ್ಜರ್ಲೆಂಡಿನ ಚಿನ್ನದ ಫ್ರಾಂಕುಗಳು. (ಒಂದು ಚಿನ್ನದ ಫ್ರಾಂಕು = 0.2903 ಗ್ರಾಮುಗಳಷ್ಟು ಚೊಕ್ಕ ಚಿನ್ನ). ಈ ಬಂಡವಾಳ 2 ಲಕ್ಷ ಷೇರುಗಳಾಗಿ ಭಾಗಿಸಲ್ಪಟ್ಟು, ಶೇ. 25 ಭಾಗ ಷೇರು ಬೆಲೆ ಸಂದಾಯವಾದ ಬಂಡವಾಳ (ಪೇಡ್-ಆಪ್ ಕ್ಯಾಪಿಟಲ್) ಆಗಿದೆ. ಮೊದಲು ಬೆಲ್ಜಿಯಂ, ಫ್ರಾನ್ಸ, ಇಂಗ್ಲೆಂಡ್, ಇಟಲಿ, ಜರ್ಮನಿ ಇವುಗಳ 5 ಕೇಂದ್ರ ಬ್ಯಾಂಕುಗಳು ಮತ್ತು ಜಪಾನ್ ಹಾಗೂ ಅಮೆರಿಕದ 2 ಬ್ಯಾಂಕ್ ಕೂಟಗಳೂ ಬಂಡವಾಳ ಹಾಕಿದವು. ಈಗ ರಷ್ಯ ಮತ್ತು ಸ್ಪೇನ್ ಉಳಿದು ಯುರೋಪಿನ ಎಲ್ಲಾ ರಾಷ್ಟ್ರಗಳ ಕೇಂದ್ರ ಬ್ಯಾಂಕುಗಳು ಷೇರು ಬಂಡವಾಳ ಹಾಕಿವೆ. ಜಪಾನಿನ ಷೇರುಗಳನ್ನೂ ಇವು ಕೊಂಡಿವೆ. ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕನ್ನು ಯುರೋಪಿನ ಕೇಂದ್ರ ಬ್ಯಾಂಕುಗಳ ಕೇಂದ್ರಬ್ಯಾಂಕು ಎಂದು ಹೇಳಬಹುದು.
ಕಾರ್ಯಾಚರಣೆಗಳು
ಬ್ಯಾಂಕಿನ ಕಾರ್ಯಾಚರಣೆಗಳನ್ನು ಎರಡು ಬಗೆಯಾಗಿ ವಿಂಗಡಿಸಬಹುದು. ಸಂಬಂಧಪಟ್ಟವರು ಒಪ್ಪಿಸುವ ಕೆಲವು ಅಂತಾರಾಷ್ಟ್ರೀಯ ಹಣಕಾಸಿನ ವಿಷಯಗಳ ಬಗ್ಗೆ ಧರ್ಮದರ್ಶಿ (ಟ್ರಸ್ಟಿ) ಅಥವಾ ನಿಯೋಗಿ (ಏಜೆಂಟ್) ಆಗಿ ವರ್ತಿಸುವುದು ಮೊದಲನೆಯ ಬಗೆಯ ಕಾರ್ಯಾಚರಣೆ. ಕೇಂದ್ರ ಬ್ಯಾಂಕುಗಳು ಕೇಳಿಕೊಳ್ಳುವ ಬ್ಯಾಂಕು ವ್ಯವಹಾರಗಳನ್ನು ನಡೆಸುವುದು, ಅಂತಾರಾಷ್ಟ್ರೀಯ ಹಣಕಾಸು ವ್ಯವಹಾರಗಳಿಗೆ ಹೆಚ್ಚು ಅನುಕೂಲಗಳನ್ನು ಕಲ್ಪಿಸುವುದು ಮತ್ತು ಕೇಂದ್ರ ಬ್ಯಾಂಕುಗಳೊಳಗೆ ಪರಸ್ಪರ ಸಹಕಾರ ಹೆಚ್ಚಿಸುವುದು - ಇವು ಎರಡನೆ ಬಗೆಯ ಕಾರ್ಯಾಚರಣೆಗಳು. ಸ್ವಂತ ಲೆಕ್ಕಕ್ಕಾಗಲಿ, ಕೇಂದ್ರಬ್ಯಾಂಕುಗಳ ಪರವಾಗಿ ಆಗಲಿ ಚಿನ್ನ ಮಾರುವುದು, ಕೊಳ್ಳುವುದು ಹಾಗೂ ಇಟ್ಟುಕೊಳ್ಳುವುದು; ಕೇಂದ್ರಬ್ಯಾಂಕುಗಳಿಂದ ಸಾಲ ಪಡೆಯುವುದು ಅಥವಾ ಅವುಗಳಿಗೆ ಸಾಲ ಕೊಡುವುದು; ವಿನಿಮಯ ಹುಂಡಿ (ಬಿಲ್ ಆಫ್ ಎಕ್ಸಚೇಂಜ್) ಹಾಗೂ ಇತರ ಅಲ್ಪವಾಯಿದೆ ಪತ್ರಗಳನ್ನು ವಟ್ಟಾ (ಡಿಸ್ಕೌಂಟ್) ಅಥವಾ ಮರುವಟ್ಟಾ (ರೀ ಡಿಸ್ಕೌಂಟ್) ಮಾಡುವುದು, ಕೊಳ್ಳುವುದು ಅಥವಾ ಮಾರುವುದು; ವಿನಿಮಯ ಹಣ ಕೊಳ್ಳುವುದು, ಮಾರುವುದು; ಷೇರುಗಳನ್ನು ಬಿಟ್ಟು ಇತರ ನೆಗೋಷಿಯಬಲ್ ಸೆಕ್ಯೂರಿಟಿಗಳನ್ನು ಕೊಳ್ಳುವುದು ಮತ್ತು ಮಾರುವುದು; ಕೇಂದ್ರ ಬ್ಯಾಂಕುಗಳಿಂದ ಚಾಲ್ತಿ ಅಥವಾ ವಾಯಿದೆ ಠೇವಣಿಗಳನ್ನು ಸ್ವೀಕರಿಸುವುದು; ವಿಶೇಷ ಒಪ್ಪಂದಗಳಿಗೆ ಸಂಬಂಧಪಟ್ಟ ಸರ್ಕಾರಿ ಠೇವಣಿಗಳನ್ನು ಸ್ವೀಕರಿಸುವುದು - ಇತ್ಯಾದಿ ವ್ಯವಹಾರಗಳು ಬ್ಯಾಂಕಿನ ಕಾರ್ಯವ್ಯಾಪ್ತಿಯೊಳಗೆ ಸೇರಿವೆ. ಬ್ಯಾಂಕು ನಡೆಸುವ ಕಾರ್ಯಾಚರಣೆಗಳು ಸಂಬಂಧಪಟ್ಟ ಕೇಂದ್ರಬ್ಯಾಂಕುಗಳ ಹಣಕಾಸಿನ ನೀತಿಗೆ ಅನುಸಾರವಾಗಿರಬೇಕು. ಅಲ್ಲದೆ, ಬ್ಯಾಂಕು ಯಾವ ಒಂದು ವ್ಯವಹಾರ ಕೈಗೊಳ್ಳುವ ಮುನ್ನ ಸಂಬಂಧಪಟ್ಟ ಎಲ್ಲಾ ಕೇಂದ್ರ ಬ್ಯಾಂಕುಗಳಿಗೂ ಅವುಗಳ ಅಭಿಪ್ರಾಯ ಸೂಚಿಸಲು ಅವಕಾಶ ನೀಡಬೇಕು. ವಿದೇಶೀ ವಿನಿಮಯವನ್ನು ಚುಕ್ತಾ ಮಾಡುವ ಪದ್ಧತಿಯೊಂದನ್ನು ರೂಪಿಸಬೇಕೆಂಬ ಬ್ಯಾಂಕಿನ ಇನ್ನೊಂದು ಮೂಲ ಉದ್ದೇಶ ಗಮನಾರ್ಹವಾದುದು. ಎಲ್ಲಾ ಕೇಂದ್ರ ಬ್ಯಾಂಕುಗಳ ವಿದೇಶಿ ವಿನಿಮಯ ರಿಸರ್ವ್ಗಳ ಒಂದು ಭಾಗವನ್ನು ಅಂತಾರಾಷ್ಟ್ರೀಯ ತೀರುವೆ ಬ್ಯಾಂಕಿನಲ್ಲಿ ಕೇಂದ್ರೀಕೃತಗೊಳಿಸಿ ಪರಸ್ಪರ ಲೇಣೆ - ದೇಣೆಗಳನ್ನು ಸುಲಭ ರೀತಿಯಲ್ಲಿ ನಡೆಸುವಂತೆ ಮಾಡಬೇಕೆಂಬ ಭಾವನೆಯಿಂದ ಸೂಕ್ತಕ್ರಮಗಳನ್ನು ಬ್ಯಾಂಕು ಆರಂಭಿಸಿತು. ಆದರೆ ವಿದೇಶಿ ವಿನಿಮಯ ಕ್ಷೇತ್ರದಲ್ಲಿ ಪ್ರಾಪ್ತವಾದ ವಿಶೇಷ ರಾಷ್ಟ್ರೀಯ ಕಟ್ಟುನಿಟ್ಟುಗಳಿಂದ ಈ ಉದ್ದೇಶವನ್ನು ಸಾಧಿಸಲಾಗಲಿಲ್ಲ. ಬ್ಯಾಂಕಿನ ನಿರ್ಮಾಪಕರು ಸಾಮಾನ್ಯ ಉದ್ದೇಶಗಳನ್ನು ಸ್ಪಷ್ಟವಾಗಿ ವಿವರಿಸಿದರು : ಆದರೆ ಬ್ಯಾಂಕಿನ ರಚನೆ ಹಾಗೂ ಕ್ರಿಯಾ ಮಾರ್ಗಗಳನ್ನು ಅತಿಯಾಗಿ ನಿರ್ಬಂಧಿಸದೆ, ಬದಲಿಸಬಹುದಾದ ಸಂದರ್ಭಗಳಿಗನುಸಾರವಾಗಿ ಹೊಂದಿಕೊಳ್ಳಲು ಅವಕಾಶ ಕಲ್ಪಿಸಿದ್ದರು. ಇದು ಒಳ್ಳೆಯದಾಗಿ ಪರಿಣಮಿಸಿದೆ. ಏಕೆಂದರೆ ಆ ಬ್ಯಾಂಕು ಉದ್ದಕ್ಕೂ ಅನೇಕ ವಿಶೇಷ ಹಾಗೂ ಅನಿರೀಕ್ಷಿತ ಘಟನೆಗಳಿಂದ ಉದ್ಭವಿಸಿದ ಪರಿಸ್ಥಿತಿಗಳಿಗೆ ತಕ್ಕಂತೆ ಹೊಂದಿಕೊಂಡು ಸೇವೆ ಸಲ್ಲಿಸುತ್ತ ಬರಲು ಸಾಧ್ಯವಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಆರ್ಥಿಕ ವ್ಯವಸ್ಥೆ ವರ್ಗ:ಸಂಘ-ಸಂಸ್ಥೆಗಳು ವರ್ಗ:ಅಂತರರಾಷ್ಟ್ರೀಯ ಸಂಘಟನೆಗಳು
ಪ್ಯಾಟ್ ಕಮ್ಮಿನ್ಸ್
ಆರಂಭಿಕ ಜೀವನ
ಕಮ್ಮಿನ್ಸ್ ರವರು ಮೇ ೦೮, ೧೯೯೩ರಲ್ಲಿ ಆಸ್ಟ್ರೇಲಿಯಾದ ಸಿಡ್ನಿಯ ವೆಸ್ಟ್ಮೀಡ್ನಲ್ಲಿ ಜನಿಸಿದರು. ಕಮ್ಮಿನ್ಸ್ ರವರು ಬ್ಲ್ಯೂ ಮೌಂಟೇನ್ಸ್ ನ ಮೌಂಟ್ ರಿವೇರ್ ನಲ್ಲಿ ಇಬ್ಬರು ಸಹೋದರರು ಹಾಗೂ ಇಬ್ಬರು ಸಹೋದರಿಯರ ಜೊತೆ ಬೆಳೆದರು. ಸೇಂಟ್ ಪೌಲ್ಸ್ ಗ್ರಾಮಾರ್ ಶಾಲೆಯಲ್ಲಿ ಇವರ ವಿದ್ಯಾಭ್ಯಾಸ ಮುಗಿಯಿತು. ಯೂನಿವರ್ಸಿಟಿ ಆಫ್ ಸಿಡ್ನಿಯಲ್ಲಿ ಇವರು ಬ್ಯುಸಿನೆಸ್ ನಲ್ಲಿ ಪದವಿ ಪಡೆದರು. ಬಾಲ್ಯದಲ್ಲಿ ಇವರು ಬ್ರೆಟ್ ಲೀ ರವರನ್ನ ತಮ್ಮ ಆದರ್ಶವನ್ನಾಗಿಸಿದ್ದರು. ನಂತರ ಅವರ ಜೊತೆಯಲ್ಲೇ ಕೆಲ ದೇಶೀ ಹಾಗೂ ಅಂತರರಾಷ್ಟ್ರೀಯ ಪಂದ್ಯಗಳ್ಳನ್ನು ಆಡಿದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ಆಟಗಾರ
ಪ್ರಗತಿ ಪ್ರತಿಮೆ
'ಪ್ರಗತಿ ಪ್ರತಿಮೆ' ಬೆಂಗಳೂರು ನಗರದ ಸ್ಥಾಪಕರ ಪ್ರತಿಮೆಯಾಗಿದೆ, ಇದನ್ನು ವ್ಯಾಪಕವಾಗಿ 'ನಾಡಪ್ರಭು' ಕೆಂಪೇಗೌಡ (1510 - 1569) ಎಂದು ಕರೆಯಲಾಗುತ್ತದೆ , ಇದನ್ನು ದೇವನಹಳ್ಳಿಯ ಕೆಂಪೇಗೌಡ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ನಿರ್ಮಿಸಲಾಗಿದೆ. ಬೆಂಗಳೂರು.
ಕನಕದಾಸರ ಜಯಂತಿಯಂದು ರಾಜ್ಯದ ಮುಖ್ಯಮಂತ್ರಿಗಳಾದ ಬಸವರಾಜ ಬೊಮ್ಮಾಯಿ ಮತ್ತು ಇತರ ಪ್ರತಿನಿಧಿಗಳ ಸಮ್ಮುಖದಲ್ಲಿ ಇದನ್ನು ಭಾರತದ ಪ್ರಧಾನ ಮಂತ್ರಿ ನರೇಂದ್ರ ಮೋದಿಯವರು ಉದ್ಘಾಟಿಸಿದರು. ಈ ಪ್ರತಿಮೆಯು "ವರ್ಲ್ಡ್ ಬುಕ್ ಆಫ್ ರೆಕಾರ್ಡ್ಸ್" ನಲ್ಲಿ ನಗರದ ಸಂಸ್ಥಾಪಕನಿಗೆ ನಿರ್ಮಿಸಲಾದ ಅತಿ ಎತ್ತರದ ಕಂಚಿನ ಪ್ರತಿಮೆ ಎಂದು ದಾಖಲಿಸಲಾಗಿದೆ. ಇದು 108 ಅಡಿ ಉದ್ದವಿದ್ದು, 4 ಟನ್ ತೂಕದ ಖಡ್ಗವನ್ನು ಹೊಂದಿದೆ ಎಂದು ಅದು ಹೇಳಿದೆ.
ವಿವರಣೆ
ಕೆಂಪೇಗೌಡರು 20 ಅಡಿ ಎತ್ತರದ ಬಲವರ್ಧಿತ ಕಾಂಕ್ರೀಟ್ ಚಪ್ಪಡಿಯ ಮೇಲೆ ಬಲಗೈಯಲ್ಲಿ ಕತ್ತಿ ಹಿಡಿದು ನಿಂತಿರುವ ಭಂಗಿಯಲ್ಲಿ ಚಿತ್ರಿಸಲಾಗಿದೆ. ಪ್ರತಿಮೆಯ ಒಟ್ಟಾರೆ ಎತ್ತರವು 108 ಅಡಿಗಳು, ಸುಮಾರು 218 ಟನ್ ತೂಕವಿದ್ದು, ಪ್ರಮುಖವಾಗಿ ಉಕ್ಕು ಮತ್ತು ಕಂಚಿನ 120 ಟನ್ ಅನ್ನು ಒಳಗೊಂಡಂತೆ ಕೆತ್ತಲಾಗಿದೆ.
23 ಎಕರೆ ವಿಸ್ತೀರ್ಣದ ಥೀಮ್ ಪಾರ್ಕ್‌ನಲ್ಲಿ ಇದನ್ನು ನಿರ್ಮಿಸಲಾಗಿದೆ. ಒಟ್ಟಾರೆ 84 ಕೋಟಿ ವೆಚ್ಚದ ಈ ಪ್ರತಿಮೆಯು ಬೆಂಗಳೂರಿನ ಕೆಂಪೇಗೌಡ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ಹೊಸದಾಗಿ ಪ್ರಾರಂಭಿಸಲಾದ ಟರ್ಮಿನಲ್ 2 (T2) ನಲ್ಲಿ ಪ್ರಮುಖ ಆಕರ್ಷಣೆಯಾಗಿದೆ.
ನಿರ್ಮಾಣ
ಬೆಂಗಳೂರಿನ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ಪ್ರತಿಮೆಯನ್ನು ಸ್ಥಾಪಿಸಲಾಗಿದೆ. ಇದನ್ನು ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತ ರಾಮ್ ಅವರು ಕೆತ್ತಿಸಿದ್ದಾರೆ. ವಿ ಸುತಾರ್ ಅವರು ಗುಜರಾತ್‌ನಲ್ಲಿ ಏಕತಾ ಪ್ರತಿಮೆ ಮತ್ತು ಬೆಂಗಳೂರಿನ ವಿಧಾನಸೌಧದಲ್ಲಿ ಮಹಾತ್ಮ ಗಾಂಧಿಯವರ ಪ್ರತಿಮೆ ನಿರ್ಮಾಣದ ಕೀರ್ತಿಯನ್ನು ಹೊಂದಿದ್ದಾರೆ. ಈ ಪ್ರತಿಮೆಯು "ನಗರದ ಸಂಸ್ಥಾಪಕನ ಮೊದಲ ಮತ್ತು ಅತಿ ಎತ್ತರದ ಕಂಚಿನ ಪ್ರತಿಮೆ" ವರ್ಲ್ಡ್ ಬುಕ್ ಆಫ್ ರೆಕಾರ್ಡ್ಸ್ ಅನ್ನು ಪ್ರವೇಶಿಸಿದೆ.
ಉಲ್ಲೇಖಗಳು
ವರ್ಗ:Coordinates not on Wikidata ವರ್ಗ:ವಿಮಾನ ನಿಲ್ದಾಣಗಳು ವರ್ಗ:ಭಾರತೀಯ ಪ್ರತಿಮೆ ವರ್ಗ:ಕರ್ನಾಟಕ ಪ್ರವಾಸೋದ್ಯಮ ವರ್ಗ:ಕರ್ನಾಟಕ ರಾಜ್ಯ
ಹಿಮಾಚಲ ಪ್ರದೇಶ
ಹಿಮಾಚಲ ಪ್ರದೇಶ ಉತ್ತರ ಭಾರತದಲ್ಲಿರುವ ಒಂದು ರಾಜ್ಯವಾಗಿದೆ. ಇದು 55670 ಕಿ.ಮೀ. ವಿಸ್ತಾರವಾದ ಪ್ರದೇಶವಾಗಿದೆ. ಇದು ಒಂದು ಸುಂದರವಾದ ಸ್ಥಳವಾಗಿದೆ. ನೇಪಾಳ ಮತ್ತು ಬಿಟಿಷರ ಯುದ್ಧ ನಡೆದಿತು. ಅದಕ್ಕೆ ಅಂಗ್ಲೋ ಘೋಕಾರ್ ಯುದ್ಧ ಎಂದು ಹೆಸರಾಯಿತು. ಈ ಯುದ್ದದ ನಂತರ ಇದರ ಆಳ್ವ ವಿಕೆಯು ಬಿಟಿಷ್ ಸರ್ಕಾರದ ಕೈಯಲ್ಲಿ ಆಯಿತ್ತು. ಭಾರತದಲ್ಲಿ ಹಿಮಾಚಾಲ ಪ್ರದೇಶದ ಆಥಿ‍೯ಕ ಬೆಳವಣಿಗೆಯು ಮೂರನೇಯ ಸ್ಥಾನದಲ್ಲಿದೆ. ಇದರ ಸಂಖ್ಯೆಯು ಶೇಕಡ ೯೦%ರಷ್ಟು ಇದೆ. ಹಿಮಾಚಲ ಪಶ್ಚಿಮ ಹಿಮಾಲಯ ಸುಮಾರು ಅಡಿಯಲ್ಲಿ ನೆಲೆಗೊಂಡಿದೆ. ೫೫.೬೭೩ ಕಿಲೋಮೀಟರ್ ೯೩೪೫೯೪ ಮೈಲಿ ಪ್ರದೇಶವನ್ನು ಒಳಗೊಂಡ,ಇದು ಸಮುದ್ರ ಮಟ್ಟದಿಂದ ೭೦೦೦ ಮೀಟರ್ ೯೨೨೯೬೬ ಅಡಿ ಸುಮಾರು ೩೫೦ ಮೀಟರ್ ೧೧೪೮ ಹಿಡಿದು ಎತ್ತರದ ಒಂದು ಪರ್ವತ ರಾಜ್ಯವಾಗಿದೆ.
ಹಿಮಾಚಲ ಪದೇಶವು ಪೂರ್ವ ಹಿಮಾಲದಲ್ಲಿದೆ. ಹಿಮಾಲಯದ ನದಿಗಳೂ ಅಡ್ಡದಿಡೆಯಾಗಿ ಚೈನ್ ರೂಪದಲ್ಲಿ ಹರಿಯುತ್ತದೆ. ಹಿಮಾಲಯದ ಪ್ರದೇಶವು ಇಂಡಸ್ ಮತ್ತು ಗೇಜಸ್ ಬೆಸಿನ್ಸ್ ಗೆ ನೀರಿನ ಸರಬರಾಜು ಮಾಡುತ್ತದೆ. ಇಲ್ಲಿಯ ಬೇಸಿಗೆ ಕಾಲವು ಏಪ್ರಿಲ್ ಮದ್ಯದಿಂದ ಜೂನ್ ಕೊನೆಯವರೆಗೂ ಇರುತ್ತದೆ. ಹಿಮಾಚಲ ಪ್ರದೇಶದ ಕೆಲವು ಸ್ಥಳಗಳಲ್ಲಿ ತುಂಬಾ ಸೆಕೆಯಾಗಿರುತ್ತದೆ. ಚಳಿಗಾಲವು ನವೆಂಬರ ದಿಂದ ಮಾರ್ಚ್ ತಿಂಗಳವರೆಗೊ ಇರುತ್ತದೆ. ಈ ಸಮಯದಲ್ಲಿ ಅಲ್ಪನ್ ಟ್ರಾಕ್ ಹಿಮದಿಂದ ಮುಚ್ಚಿರುತ್ತದೆ. ಹಿಮಾಚಲ ಪ್ರದೇಶದಲ್ಲಿ ಕೃಷಿಯು ಅಲ್ಲಿನ ಮುಖ್ಯ ಉದ್ಯೋಗವಾಗಿದೆ. ಶೇಕಡ ೯೩% ಜನಸಂಖ್ಯೆಯು ಈ ಕೃಷಿಯಲ್ಲಿ ಅವಲಂಬಿಸಿರುತ್ತಾರೆ. ಇಲ್ಲಿನ ಮುಖ್ಯ ಬೆಳೆಗಳು ಗೋಧಿ, ಕಾಳೂ, ಭತ್ತ, ಅಕ್ಕಿ. ಶಿಮ್ಲದಲ್ಲಿ ಬಾರ್ಲಿಯನ್ನು ಅಧಿಕವಾಗಿ ಬೆಳೆಸುತ್ತಾರೆ. ಹಣ್ಣು ಹಂಪಲಗಳಿಂದ ಅವರು ಅಧಿಕ ಹಣವನ್ನು ಗಳಿಸುತ್ತಾರೆ. ಸೇಬು ಅಲ್ಲಿನ ಮುಖ್ಯವಾದ ಬೆಳೆಯು ವರಮಾನವಾಗಿದೆ. ಹಿಮಾಚಲ ಎಲ್ಲಾ ಜಾಗದಲ್ಲಿ ಹರಡಿರುವ ತೋಟಗಳು ದೇಶದ ಹಣ್ಣು ಬೌಲ್ ಎಂದು ಹೇಳಲಾಗುತ್ತದೆ. ಮೆಡೋಸ್ ಮತ್ತು ಹುಲ್ಲುಗಾವಲುಗಳು ಸಹ ಕಡಿದಾದ ಇಳಿಜಾರುಗಳಲ್ಲಿ ಅಂಟಿಕೊಂಡು ಮೇಲಕ್ಕೆ ಕಾಣಬಹುದು. ಗ್ಲೆಡಿಯೂಲಸ್,ಅಲಂಕಾರಿಕ,ಚೆಂಡುಮಲ್ಲಗೆಗಳೂ,ಚೆಟ್ಟ ಉದ್ಯಾನಗಳನ್ನು ಕಾಡು ಹೂಗಳು ಅರಳುತ್ತವೆ. ರಾಜ್ಯ ಸರ್ಕಾರದ ಿವಿಶ್ವದ ಪ್ಲೋವರ್ ಬಾಸ್ಕೆಟ್ ಎಂದು ಹಿಮಾಚಲ ಪ್ರದೇಶ ಮಾಡಲು ಅಫ್ ಸಜ್ಜಾಗುತ್ತಿದೆ. ಹಿಮಾಚಲ ಪ್ರದೇಶ ಸುಮಾರು ೧೨೦೦ ಹಕ್ಕಿ ಮತ್ತು ಚಿರತೆ, ಹಿಮ ಚಿರತೆ, ಕಸ್ತೂರಿ ಮೃಗ ಮತ್ತು ಪಾಶ್ಟಾತ್ಯ ತಲೆಯ ಮೇಲೆ ಕೋಡುಗಳುಳ್ಳ ಏಷ್ಯದ ಜೀವಂಜೀವ ಹಕ್ಕಿ ಸೇರಿದಂತೆ ೩೫೯ ಪ್ರಾಣಿ ಪ್ರಭೇದಗಳು, ಇದು ಎರಡು ಪ್ರಮುಖ ರಾಷ್ಟ್ರೀಯ ಉದ್ಯಾನವನಗಳು ಮತ್ತು ಪಕ್ಷಿದಾಮಗಳು ಹೊಂದಿದೆ.
ಏರ್ ರಾಜ್ಯ ವಾಯೂ ಮಾರ್ಗದಲ್ಲಿ ದೆಹಲಿ ಮತ್ತು ಚಂಡೀಫಡ ರಾಜ್ಯದ ಸಂಪರ್ಕವು ಶಿಮ್ಲಾ, ಕುಲ್ಲು ಮತ್ತು ಕಂಗ್ರಾ ಜಿಲ್ಲೆಗಳಲ್ಲಿ ಮೂರು ದೇಶೀಯ ನಿಲ್ದಾಣಗಳಿವೆ.ಶಿಮ್ಲದ ವಿಮಾನ ನಗರದ ಪಶ್ಷಿಮದಲ್ಲಿ ಸುಮಾರು ೨೧ ಕೀ.ಇದೆ. ಕುಲ್ಲು ಜಿಲ್ಲೆಯಲ್ಲಿ ರಾಜ್ಯದ ಪ್ರಮುಖ ಪ್ರವಾಸಿ ವಿಮಾನವು ಜಿಲ್ಲಾ ಕೇಂದ್ರದಿಂದ ಸುಮಾರ್ ೧೦ ಕೀ.ಮೀ ನಲ್ಲಿ ಇದೆ. ಒಂದು ಮೇಜ್ ಮೂಲಕ ಮೇಂಡರ್ಸ್ ಸಂದರ್ಭದಲ್ಲಿ ಕಲ್ಕಾ ಶಿಮ್ಲಾ ರೈಲು ಮಾರ್ಗ ಸುರಂಗಗಳೂ ಸಾಕಷ್ಟು ಹಾದು ಇದು ದೆಹಲಿ ಸಂಬಂಧಿತ ಸಂಪರ್ಕ ಸ್ಯಾಂಡಡ್  ರೈಲ್ವೆ ಹಳಿಯು  ಹೊಂದಿದೆ. ಭಾಷೆಗಳು: ಹಿಂದಿ ಆಧಿಕೃತ ಭಾಷೆ ಮತ್ತು ಹಿಮಾಚಲ ಪ್ರದೇಶ ಸಂಪರ್ಕ ಭಾಷೆ ಎರಡೂ ಆಗಿದೆ,ಇದರೊಡನೆ ಸಂಸ್ಕೃತವನ್ನು ಹೆಚ್ಚುವರಿ ಅಧಿಕೃತ ಭಾಷೆಯನ್ನಾಗಿ ಹೊಂದಿದೆ. ಆದಾಗ್ಯು, ಜನಸಂಖ್ಯೆಯು ಹೆಚ್ಚು ಸುಮಾರ್ ಎಲ್ಲಾ ಪಾಶ್ಚಾತ್ಯ ಪಹರಿ ಉಪ ಭಾಷೆಗಳು ಒಳಗೊಂಡಿದೆ.ಶಾಲೆಗಳಲ್ಲಿ ಮತ್ತು ಕಾಲೇಜುಗಳಲ್ಲಿ ಶಿಕ್ಷಣ ಮಾಧ್ಯಮದ ಹಿಂದಿ, ಪಂಜಾಬಿ, ಇಂಗ್ಲೀಷ್ ಆಗಿದೆ. ಹಿಮಾಚಲ ಹೆಚ್ಚಾಗಿ ಭೂಪ್ರದೇಶವಾಗಿದೆ. ಕೆಲವು ರಾಜ್ಯಗಳಲ್ಲಿ ಬಾಹ್ಯ ಕಸ್ಟಮ ಹೆಚ್ಚಾಗಿ ಉಳಿದಿದರಲ್ಲಿ ಒಂದಾಗಿದೆ. ತಾಂತ್ರಿಕ ಪ್ರಗತಿಗಳು ರಾಜ್ಯದ ಅತ್ಯಂತ ವೇಗವಾಗಿ ಬದಲಾಗಿದೆ. ಇದು ಭಾಷೆಗಳಲ್ಲಿ ಕೆಲವು ಹಿಂದಿ, ಪಹಾರಿ,ಡೊಗಿ,ಕಂಗ್ರಿ ಮತ್ತು ಕಿನ್ನೋರಿ ಒಳಗೊಂಡಿದೆ. ಹಿಮಾಚಲದಲ್ಲಿ ವಾಸಿಸುವ ಜಾತಿ ಸಮೂದಾಯಗಳಲ್ಲಿ ಬ್ರಾಹ್ಮಣರು, ರಜಪುತರು,ಗುಜ್ಜರು, ಗಡ್ಡೀಸ್, ಮತ್ತು ಸೂದ್ ಮುಖ್ಯವಾಗಿ ಒಳಗೊಂಡಿದೆ. ರಾಜ್ಯದಲ್ಲಿ ಬುಡಕಟ್ಟು ಜನಸಂಖ್ಯೆ ಇದೆ. ರಾಜ್ಯವು ಕರಕುಶಲಕ್ಕೆ ಹೆಸರುವಾಸಿಯಾಗಿದೆ. ರತ್ನ ಗಂಬಳಿಗಳು ,ಚರ್ಮದ ಕೃತಿಗಳು, ಶಾಲುಗಳು, ದಾತುಗಳು ಮರದ ಕೆತ್ತನೆ ಮತ್ತು ವಣ‍೯ ಚಿತ್ರಗಳು, ಶ್ಲಾಫನೆ ಯೋಗ್ಯವಿರುವ ಶಾಲುಗಳು, ಹೆಚ್ಚು ಹಿಮಾಚಲ ಬೇಡಿಕೆ ಮತ್ತು ದೇಶಾದ್ಯಂತ ಒಂದು ಉತ್ಪನ್ನ.ಹಿಮಾಚಲಿ ಕ್ಯಾಪ್ಸ್ ಜನರ ಪ್ರಸಿದ್ಧ ಕಲೆ ಕೆಲಸ .ಹಿಮಾಚಲ ಪರಮಾವಧಿಯ ಶೀತದ ಚಳಗಾಲವಿರುತ್ತದೆ. ಪ್ರಸಿದ್ಧ ವಸ್ತು ದಂಡ ಪಾಸ್ ಮಿನ್ ರಿಂದ ಒರಟಾದ ಡಿಸೈನರ್ ಹಿಡಿದ ಶಾಲು ಆಗಿದೆ. ಕುಲ್ಲು ಹೊಡೆಯುವ ಮಾದರಿಗಳನ್ನು ಮತ್ತು ರೋಮಾಂಚಕ ಬಣ್ಣಗಳಿಗೆ ಶಾಲುಗಳು ಪ್ರಸಿದ್ದವಾಗಿದೆ. ಕಾಂಗ್ರಾ ಮತ್ತು ಧಮ‌‍೯ ಶಾಲಾ ಕಂಗ್ರಾ ಸೂಕ್ಷ್ಮ ಚಿತ್ರಕಲೆಗೆ ಪ್ರಸಿದ್ಧವಾಗಿದೆ.
.
ಆಹಾರ
ಹಿಮಾಚಲ ಆಹಾರವು ಉತ್ತರ ಪ್ರದೇಶದ ಆಹಾರವನ್ನು ಹೋಲುತ್ತದೆ. ಮತ್ತು ಅದನ್ನು ಬಳಸಲಾಗುತ್ತದೆ. ಆದರ ರುಚಿ ಮತ್ತು ಪದಾಥ‌೯ಗಳು ಅನ್ಯ.ಅವರು ಲೆಟಿಲ್ ಅಕ್ಕಿ ಮತ್ತು ತರಕಾರಿಗಳನ್ನು ಹೊಂದಿರುತ್ತಾರೆ. ರೊಟ್ಟಿ, ಗೋಧಿ ಮತ್ತು ಜಟಿಲ ಹಿಟ್ಟನ್ನು ತಯಾರಿಸಲಾಗುತ್ತದೆ.
ಹಿಮಾಚಲಯಕ್ಕೆ ಸಂಬಂಧಿಸಿದ ಪ್ರಮುಖ ಜನರು ಗ್ರೇಟ್ ಖಾಲಿ,ಅನುಪಮಖೇರ್ ಇಲ್ಲಿ ಅಧ್ಯಾಯ ಮಾಡಿದರು. ಅಂಬರೀಷ್ ಪುರಿ, ಪ್ರೇಮ ಚೋಪ್ರ ಇಲ್ಲಿ ಬೆಳೆದರು. ಮೊಹಿತ್ ಚೌವಣ‍, ಇವರು ರಾಜ್ಯ ಸಭಾ ಕೈಗಾರಿಕ ಮತ್ತು ವಾಣಿಜ್ಯ ಸಚಿವರಾಗಿದ್ದಾರೆ.
ಮುಖ್ಯ ಲೇಖನಗಳು: ಶಿಕ್ಷಣ ಹಿಮಾಚಲ ಪ್ರದೇಶದ ಉನ್ನತ ಶಿಕ್ಷಣ ಸಂಸ್ಥೆಗಳ ಹಿಮಾಚಲ ಪ್ರದೇಶ ಮತ್ತು ಪಟ್ಟಿ: ಶಿಮ್ಲಾದ ಇಂದಿರಾಗಾಂಧಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ ಶಿಮ್ಲಾದಲ್ಲಿ ಆಡ್ವನ್ ಸ್ಟಡಿ ಇನ್ಸ್ಟ್ ಟ್ಯೂಟ್ ತಂತ್ರಜ್ಞಾನ, ಹಮೀರ್ಪುರ್ ನ್ಯಾಷನಲ್ ಇನ್ಸ್ಟಿಟ್ಯೂಟ್, ಹಿಮಾಚಲ ಪ್ರದೇಶ ಕೇರಳ ಮುಂದಿನ ಭಾರತದಲ್ಲಿ ಅತ್ಯಧಿಕ ಸಾಕ್ಷರತೆ ಪ್ರಮಾಣವನ್ನು ಹೊಂದಿದೆ ಹಮೀರ್ಪುರ್ ಜಿಲ್ಲೆ ಸಾಕ್ಷರತೆ ದೇಶದ ಅಗ್ರ ಜಿಲ್ಲೆಗಳಲ್ಲಿ ಒಂದಾಗಿದೆ. ಪ್ರಮಾಣಿತ ರಾಜ್ಯದ ಶಿಕ್ಷಣ ಉನ್ನತ ಶಿಕ್ಷಣಕ್ಕಾಗಿ ಹಲವಾರು ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಗಳು ಭಾರತದಲ್ಲಿ ಇತರ ರಾಜ್ಯಗಳಿಗೆ ಹೋಲಿಸಿ ಗಣನೀಯವಾಗಿ ಹೆಚ್ಚಿನ ಮಟ್ಟವನ್ನು ಮುಟ್ಟಿದೆ ರಾಜ್ಯ ಸರ್ಕಾರ ಶಿಕ್ಷಣ ವ್ಯವಸ್ಥೆ ಬಲಪಡಿಸಲು ಯೋಜನೆಗಳನ್ನು ಮತ್ತು ಯೋಜನೆಗಳು ತಯಾರು ನಿರಂತರವಾಗಿ ಕೆಲಸ ತೊಡಗಿದೆ. ರಾಜ್ಯ ಸರ್ಕಾರದ ಆರೋಗ್ಯ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲು ಮೂರು ನರ್ಸಿಂಗ್ ಕಾಲೇಜುಗಳು ಆರಂಭಿಸಲು ನಿರ್ಧರಿಸಿದ್ದಾರೆ. 10,000 ಪ್ರಾಥಮಿಕ ಶಾಲೆಗಳು, 1,000 ಸೆಕೆಂಡರಿ ಶಾಲೆಗಳು ಮತ್ತು ಹಿಮಾಚಲದಲ್ಲಿ 1,300 ಪ್ರೌಢಶಾಲೆಗಳು ಇವೆ. ರಾಜ್ಯ ಸರ್ಕಾರವು ಆರೋಗ್ಯ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲು ಮೂರು ಪ್ರಮುಖ ನರ್ಸಿಂಗ್ ಕಾಲೇಜುಗಳು ಆರಂಭಿಸಲು ನಿರ್ಧರಿಸಿದೆ. ಸರ್ಕಾರದ ಜವಾಬ್ದಾರಿಯನ್ನು ಸಭೆಯಲ್ಲಿ ಪ್ರಾಥಮಿಕ ಶಿಕ್ಷಣ ಕಡ್ಡಾಯವಲ್ಲ, ಹಿಮಾಚಲ ಪ್ರತಿ ಮಗುವಿಗೆ ಪ್ರಾಥಮಿಕ ಶಿಕ್ಷಣ ಸುಲಭವಾಗಿ ಮಾಡಲು ಭಾರತ ಮೊದಲ ರಾಜ್ಯವಾಯಿತು. ರಾಜ್ಯದ ಇಂದಿರಾ ಗಾಂಧಿ ವೈದ್ಯಕೀಯ ಕಾಲೇಜ್ ಮತ್ತು ಆಸ್ಪತ್ರೆ, ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ, ಹೊಂದಿದೆ. ರಾಜ್ಯದ ಪ್ರಥಮ ಮಾನ್ಯತೆ ಡೆಂಟಲ್ ಇನ್ಸ್ಟಿಟ್ಯೂಟ್ ಆಗಿದೆ.
ಉಲ್ಲೇಖನ
ವರ್ಗ:ಹಿಮಾಚಲ ಪ್ರದೇಶ ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಹಾಲೆಂಡ್‌ (Holland)
<div style="float:right;margin:0 0 1em 2em;width:20em;text-align:right;font-size:0.86em;line-height:normal"> <div style="border:1px solid #ccd2d9;background:#f0f6fa;text-align:left;padding:0.5em 1em;text-align:center"> ಹಾಲೆಂಡ್‌
ಹಾಲೆಂಡ್ ‌ ಎಂಬುದು ನೆದರ್ಲೆಂಡ್ಸ್‌ನ ಪಶ್ಚಿಮ ಭಾಗದ ಈ ಪ್ರಾದೇಶಿಕ ವಲಯವು ಉಲ್ಲೇಖಿತ, ಸಾಮಾನ್ಯ, ಬಳಕೆಯ ಹೆಸರು. ಹಾಲೆಂಡ್‌ ಎಂಬ ಪದವನ್ನು ಆಗಾಗ್ಗೆ ಇಡೀ ನೆದರ್ಲೆಂಡ್ಸ್‌ ದೇಶವನ್ನೇ ಉಲ್ಲೇಖಿಸಲು ಬಳಸಲಾಗುತ್ತಿದೆ. ಸಾಮಾನ್ಯವಾಗಿ ಸ್ವೀಕೃತವಾದರೂ, ಹಾಲೆಂಡ್‌ ಎಂಬ ಪದದ ಬಳಕೆ ಅನಧಿಕೃತವಾಗಿ ಉಳಿದಿದೆ.
ಇದು 10ನೆಯ ಶತಮಾನದಿಂದ 16ನೆಯ ಶತಮಾನದ ವರೆಗೆ, ಹಾಲೆಂಡ್‌ ನೈಜ ಭಾಗವು ಏಕೀಕೃತ ರಾಜಕೀಯ ಪ್ರದೇಶವಾಗಿತ್ತು. ಹಾಲೆಂಡ್‌ನ ಕೌಂಟ್‌ ಆಳ್ವಿಕೆಯಲ್ಲಿದ್ದ ಒಂದು ಕೌಂಟಿಯಾಗಿತ್ತು. ಆಗ 17 ಶತಮಾನದ ವೇಳೆಗೆ, ಹಾಲೆಂಡ್‌ ಕಡಲ ಸಂಪತ್ತು ಮತ್ತು ಇನ್ನಿತರಗಳಿಂದ ಆರ್ಥಿಕವಾಗಿ ಪ್ರಬಲ ರಾಷ್ಟ್ರವಾಯಿತು. ಡಚ್‌ ಗಣರಾಜ್ಯದ ಇತರೆ ಪ್ರಾಂತಗಳಿಗಿಂತಲೂ ಬಹಳಷ್ಟು ಪ್ರಾಬಲ್ಯ ಮೆರೆದಿತ್ತು.
ವ್ಯುತ್ಪತ್ತಿ
ಪ್ಲಿನಿ ದಿ ಎಲ್ಡರ್‌ (ಹಿರಿಯರಾಗಿದ್ದ ಪ್ಲಿನಿ) (ಕ್ರಿಸ್ತ ಶಕ 23–79) ಈ ಪ್ರದೇಶವನ್ನು ಹೆಲಿನಿಯಮ್‌ ಮತ್ತು ಫ್ಲೆವೊ ಎಂದು ಉಲ್ಲೇಖಿಸಿದರು. ("inter Helinium ac Flevum"). ರೈನ್‌ ನದಿ ಇಬ್ಭಾಗವಾಗುವ ಎರಡು ನದಿಮುಖಗಳ ಹೆಸರುಗಳಾಗಿವೆ. ಮೊದಲ ನದಿಮುಖವು ಬ್ರಿಯೆಲ್‌ ಸುತ್ತಮುತ್ತಲ ಪ್ರದೇಶದಲ್ಲಿ ಮೊಸಾದಲ್ಲಿ ನೀರನ್ನು ವಿಲೀನಗೊಳಿಸಿದರೆ, ಇನ್ನೊಂದು ಉತ್ತರದಿಕ್ಕಿನಲ್ಲಿರುವ ಕೆರೆಗಳಿಗೆ (ಇಜೆಸೆಲ್ಮೀರ್‌) ನದಿಯ ನೀರನ್ನು ಹರಿಯಬಿಡಲಾಗುತ್ತದೆ. ಹಾಲೆಂಡ್‌ ಎಂಬ ಹೆಸರು, ಮೂಲಗಳಲ್ಲಿ ಮೊದಲ ಬಾರಿಗೆ ಕ್ರಿಸ್ತಶಕ 866ರಲ್ಲಿ, ಹಾರ್ಲೆಮ್‌ ಸುತ್ತಮುತ್ತಲ ಪ್ರದೇಶಗಳಿಗಾಗಿ ಬಳಸಲಾಯಿತು. ಕ್ರಿಸ್ತಶಕ 1064ರಲ್ಲಿ ಈ ಹೆಸರನ್ನು ಇಡೀ ಕೌಂಟಿಗೇ ಬಳಸಲಾಯಿತು. ಈ ಸಮಯದಲ್ಲಿ, ಹಾಲೆಂಡ್‌ನ ವಾಸಿಗಳು ತಮ್ಮನ್ನು 'ಹಾಲೆಂಡ್‌ನವರು' (Hollanders) ಎಂದು ಕರೆದುಕೊಳ್ಳುತ್ತಿದ್ದರು. Holland (ಹಾಲೆಂಡ್‌) ಪದವನ್ನು ಮಧ್ಯ ಡಚ್ ಪದ holtland (ಹೋಲ್ಟ್‌ಲೆಂಡ್‌)   ('wooded land' (ಬಹಳಷ್ಟು ಮರಗಳುಳ್ಳ ಭೂಪ್ರದೇಶ)) ಎಂಬುದರಿಂದ ಪಡೆಯಲಾಗಿದೆ. ಈ ಕಾಗುಣಿತದಲ್ಲಿನ ವ್ಯತ್ಯಾಸವು ಸುಮಾರು 14ನೆಯ ಶತಮಾನದ ತನಕ ಬಳಕೆಯಲ್ಲಿತ್ತು. ಅದೇ ವೇಳೆಗೆ ಈ ಹೆಸರು ಹಾಲೆಂಡ್‌ ಎಂದು ಸ್ಥಿರವಾಗತೊಡಗಿತ್ತು. (ಆ ಸಮಯದಲ್ಲಿ Hollant ಮತ್ತು Hollandt  ಪರ್ಯಾಯ ಕಾಗುಣಿತಗಳಾಗಿದ್ದವು). ಜನಪ್ರಿಯ, ಆದರೆ ತಪ್ಪು ಮಾಹಿತಿಯುಳ್ಳ ವ್ಯುತ್ಪತ್ತಿಶಾಸ್ತ್ರದ ಪ್ರಕಾರ, ಹಾಲೆಂಡ್‌ ಎಂಬ ಪದವು hol land  ('hollow land' (ಖಾಲಿ[ಟೊಳ್ಳು] ಪ್ರದೇಶ)) ಇಂದ ಉದ್ಭವಿಸಿತು. ಹಾಲೆಂಡ್‌ನ ತಗ್ಗು-ಪ್ರದೇಶದ ಭೌಗೋಳಿಕ ಲಕ್ಷಣವು ಇದಕ್ಕೆ ಪ್ರೇರಣೆಯಾಗಿತ್ತು.
ಕೆಳಕಂಡ ಬಳಕೆಗಳು ಕೆಲವು ನಿರ್ದಿಷ್ಟ ಸೀಮಿತ ಸ್ಥಿತಿಗಳಲ್ಲಿ ಅನ್ವಯಿಸುತ್ತವೆ, ಆದರೆ, ಡಚ್‌ ಭಾಷೆಯಲ್ಲಿ ಸಾಮಾನ್ಯವಾಗಿ ಬಳಸಲಾದ 'Hollands ' ಗುಣವಾಚಕದ ಇಂಗ್ಲಿಷ್‌ ಸಮಾನ ಪದದಂತೆ ಸಾಧಾರಣವಾಗಿ ಬಳಸಲಾಗದು.
ಭೌಗೋಳಿಕತೆ
ಹಾಲೆಂಡ್‌ ನೆದರ್ಲೆಂಡ್ಸ್‌ನ ಪಶ್ಚಿಮ ಭಾಗದಲ್ಲಿದೆ. ಕಡಲ ತೀರ ಪ್ರದೇಶವಾಗಿರುವ ಹಾಲೆಂಡ್, ಉತ್ತರ ಸಮುದ್ರತೀರದಲ್ಲಿ, ರೈನ್‌ ಮತ್ತು ಮಾಸ್ (Meuse)‌ ನದಿಮುಖಜಗಳಲ್ಲಿದೆ. ಇಲ್ಲಿ ಹಲವು ನದಿಗಳು ಮತ್ತು ಕೆರೆಗಳಿವೆ, ಹಾಗೂ ವಿಸ್ತಾರವಾದ ಅಂತರ್ದೇಶೀಯ ನಾಲೆ ಮತ್ತು ಜಲಮಾರ್ಗ ವ್ಯವಸ್ಥೆಯಿದೆ. ಝೀಲೆಂಡ್‌ ದಕ್ಷಿಣದಲ್ಲಿದೆ. ಈ ಪ್ರದೇಶದ ಪೂರ್ವದಲ್ಲಿ ಇಜೆಸೆಲ್ಮೀರ್‌ ಹಾಗೂ ನೆದರ್ಲೆಂಡ್ಸ್‌ನ ನಾಲ್ಕು ವಿವಿಧ ಪ್ರಾಂತಗಳಿವೆ.
ಸಾಗರ ತೀರದುದ್ದಕ್ಕೂ ಹರಡಿರುವ ಮರಳುದಿಬ್ಬದಿಂದಾಗಿ ಹಾಲೆಂಡ್ ಸಾಗರದ ಪ್ರದೇಶ ಅಪಾಯದಿಂದ‌ ಸುರಕ್ಷಿತವಾಗಿದೆ. ಮರಳುದಿಬ್ಬಗಳ ಹಿಂದಿರುವ ಭೂ ಪ್ರದೇಶದಲ್ಲಿ ಬಹಳಷ್ಟು ಪಾಲು, ಸಮುದ್ರ ಮಟ್ಟಕ್ಕಿಂತಲೂ ಬಹಳಷ್ಟು ಕೆಳಗಿರುವ ತಗ್ಗು ಭೂ ಪ್ರದೇಶವಿದೆ. ಸದ್ಯಕ್ಕೆ, ಹಾಲೆಂಡ್‌ನಲ್ಲಿ ರಾಟರ್ಡಾಮ್‌ ಸನಿಹದ ತಗ್ಗು ಭೂಪ್ರದೇಶವು, ಸಮುದ್ರಮಟ್ಟಕ್ಕಿಂತಲೂ ಏಳು ಮೀಟರ್ ಆಳದ ತಗ್ಗಿದ್ದು, ಅತಿಯಾದ ತಗ್ಗಿರುವ ಕಡಿದಾದ ಸ್ಥಳವಾಗಿದೆ. ಹಾಲೆಂಡ್‌ನಲ್ಲಿ‌ ಯಾವುದೇ ಪ್ರವಾಹ ಸಂಭವಿಸದಿರಲೆಂದು ನಿರಂತರ ಜಲನಿರ್ಗಮನ,ನೀರು ಹರಿದು ಹೋಗುವ ವ್ಯವಸ್ಥೆಯ ಅಗತ್ಯವಿದೆ. ಆರಂಭಿಕ ಶತಮಾನಗಳಲ್ಲಿ, ಈ ಕಾರ್ಯಕ್ಕಾಗಿ ಗಾಳಿಯಂತ್ರಗಳನ್ನು ಬಳಸಲಾಗುತ್ತಿತ್ತು. ಮುಂಚೆ, ಈ ಭೂಚಿತ್ರಣದಲ್ಲಿ ಬಹಳಷ್ಟು ಗಾಳಿಯಂತ್ರಗಳಿದ್ದವು, ಇಂದಿಗೂ ಸಹ ಇಂತಹ ಯಂತ್ರಗಳಿವೆ. ಇವು ಹಾಲೆಂಡ್‌ನ ಒಂದು ರೀತಿಯ ಲಾಂಛನವೆಂದೆನಿಸಿವೆ.
ಭೂಪ್ರದೇಶ ಮತ್ತು ಜಲಪ್ರದೇಶವೆರಡೂ ಸೇರಿ, ಹಾಲೆಂಡ್‌ನ ವಿಸ್ತೀರ್ಣವು 7,494 ಚದರ ಕಿಲೋಮೀಟರ್‌ಗಳಷ್ಟಿದ್ದು, ನೆದರ್ಲೆಂಡ್ಸ್‌ನ ವಿಸ್ತೀರ್ಣದ ಸುಮಾರು 13%ರಷ್ಟಿದೆ. ಕೇವಲ ಭೂಪ್ರದೇಶವನ್ನು ಮಾತ್ರ ಪರಿಗಣಿಸಿದರೆ, ಇದರ ವಿಸ್ತೀರ್ಣ 5,488 ಚದರ ಕಿಲೋಮೀಟರ್‌ಗಳಷ್ಟಿದೆ. ಒಟ್ಟು ಜನಸಂಖ್ಯೆ 6.1 ದಶಲಕ್ಷದಷ್ಟಿದೆ.
ಆಮ್ಸ್ಟರ್ಡಾಮ್‌, ರಾಟರ್ಡಾಮ್‌ ಹಾಗೂ ದಿ ಹೇಗ್‌, ಹಾಲೆಂಡ್‌ನ ಪ್ರಮುಖ ನಗರಗಳು. ಆಮ್ಸ್ಟರ್ಡಾಮ್‌ ವಿಧ್ಯುಕ್ತವಾಗಿ ನೆದರ್ಲೆಂಡ್ಸ್‌ನ ರಾಜಧಾನಿ, ಹಾಗೂ ಬಹಳ ಪ್ರಮುಖ ನಗರವೂ ಆಗಿದೆ. ರಾಟರ್ಡಾಮ್‌ ಯುರೋಪ್‌ನ ಅತಿದೊಡ್ಡ ಮತ್ತು ಅತಿ ಮುಖ್ಯ ಬಂದರು ಎನಿಸಿದೆ. ದಿ ಹೇಗ್‌ನಲ್ಲಿ ನೆದರ್ಲೆಂಡ್ಸ್‌ ದೇಶದ ಸರ್ಕಾರದ ಪ್ರಧಾನ ಕಾರ್ಯಸ್ಥಾನವಿದೆ. ಉಟ್ರೆಕ್ಟ್‌ ಮತ್ತು ಇತರೆ ಸಣ್ಣ ಸ್ಥಳೀಯ ಆಡಳಿತದ ಪ್ರದೇಶಗಳು ಸೇರಿ, ರಾಂಡ್ಸ್ಟಾಡ್‌ ಎಂಬ ಏಕೀಕೃತ ನಗರಕೂಟವಾಗಿದೆ.
ರಾಂಡ್ಸ್ಟಾಡ್‌ ಪ್ರದೇಶವು ಯುರೋಪ್‌ನಲ್ಲೇ ಅತಿಹೆಚ್ಚು ಜನನಿಬಿಡತೆ ಹೊಂದಿದ್ದರೂ, ನಗರವಲಯಕ್ಕೆ ಸಂಬಂಧಿಸಿದ ಗದ್ದಲವಿಲ್ಲ. ಇಲ್ಲಿ ಕಟ್ಟುನಿಟ್ಟಾದ ವಲಯ ರಚನಾ ಕಾನೂನುಗಳಿವೆ. ಜನಸಂಖ್ಯಾ ಒತ್ತಡಗಳು ಬಹಳಷ್ಟಿವೆ, ಭೂಸ್ವತ್ತು ಬೆಲೆಗಳು ಗಗನಕ್ಕೇರುತ್ತಿವೆ, ನಿರ್ಮಿತ ಪ್ರದೇಶದ ಅಂಚುಗಳಲ್ಲಿ ಹೊಸ ವಸತಿಗೃಹ ನಿರ್ಮಾಣವು ನಿರಂತರ ಅಭಿವೃದ್ಧಿ ಸ್ಥಿತಿಯಲ್ಲಿದೆ. ಈ ಪ್ರಾಂತವು ಇನ್ನೂ ಗ್ರಾಮಾಂತರ ಪ್ರದೇಶದ ಲಕ್ಷಣವನ್ನು ಉಳಿಸಿಕೊಂಡಿರುವುದು ಅಚ್ಚರಿ ಮೂಡಿಸುವಂತಿದೆ. ಉಳಿದ ಕೃಷಿ ಭೂಮಿ ಮತ್ತು ನೈಸರ್ಗಿಕ ಸಂಪತ್ತಿನ ಪ್ರದೇಶಗಳು ಅತ್ಯಮೂಲ್ಯ ಎಂದು ಪರಿಗಣಿಸಲಾಗಿದ್ದು, ಅವುಗಳನ್ನು ಸಂರಕ್ಷಿಸಲಾಗಿದೆ. ಕೃಷಿ ಚಟುವಟಿಕೆ ನಡೆಸಬಹುದಾದ ಭೂಮಿಯ ಬಹಳಷ್ಟು ಪಾಲನ್ನು ತೋಟಗಾರಿಕೆ ಮತ್ತು ಹಸಿರುಮನೆ ಕೃಷಿ ವ್ಯವಸಾಯಗಳು ಸೇರಿದಂತೆ ಅಧಿಕ ಇಳುವರಿಯ ಕೃಷಿಗಾಗಿ ಬಳಸಲಾಗಿದೆ.
ಭಾಷೆ
ಹಾಲೆಂಡ್‌ನಲ್ಲಿರುವ ಬಹಳಷ್ಟು ಜನರು ಡಚ್‌ ಭಾಷೆ ಮಾತನಾಡುವರು. ಹಾಲೆಂಡಿಗರು ಕೆಲವೊಮ್ಮೆ ಡಚ್‌ ಭಾಷೆಯನ್ನು, ನೆದರ್ಲೆಂಡ್ಸ್‌ ಎಂಬ ಪ್ರಮಾಣಿತ ಉಕ್ತಿಯ ಬದಲಿಗೆ ಹಾಲೆಂಡ್ಸ್‌  ಎಂದು ಉಲ್ಲೇಖಿಸುತ್ತಾರೆ. ನೆದರ್ಲೆಂಡ್ಸ್‌ ದೇಶದ ಫ್ಲಾಂಡರ್ಸ್‌ ಹಾಗೂ ಇತರೆ ಪ್ರಾಂತಗಳ ವಾಸಿಗಳು, ಹಾಲೆಂಡಿಕ್‌ ಭಾಷೆಯಲ್ಲಿ ಮಾತನಾಡುವವರನ್ನು 'ಹಾಲೆಂಡ್ಸ್‌' ಎಂದು ಉಲ್ಲೇಖಿಸುತ್ತಾರೆ.
ನೆದರ್ಲೆಂಡ್ಸ್‌ನಲ್ಲಿ ಮಾತನಾಡಲಾಗುವ ಪ್ರಮಾಣಿತ ಡಚ್‌ ಭಾಷೆಯು ಐತಿಹಾಸಿಕವಾಗಿ, ಸ್ಥೂಲವಾಗಿ, ಹಾಲೆಂಡ್‌ನ ಹಾಲೆಂಡಿಕ್‌ ಭಾಷೆಯನ್ನು ಆಧರಿಸಿದೆ. ಆದರೂ, ಇದು ಫ್ಲೆಮಿಷ್‌ ಮತ್ತು ಬ್ರಬಂಷಿಯನ್‌ ಭಾಷೆಗಳಿಂದಲೂ ಭಾಗಶಃವಾಗಿ ಪಡೆಯಲಾಗಿದೆ. ನೆದರ್ಲೆಂಡ್‌ ದೇಶದುದ್ದಗಲಕ್ಕೂ, ಭಾಷೆಯಲ್ಲಿ ಸ್ಥಳೀಯ ವೈವಿಧ್ಯಗಳಿವೆ. ಇಂದು, ಹಾಲೆಂಡ್‌ನಲ್ಲಿ ಮೂಲ ಭಾಷೆ ಮಾತನಾಡುವುದು ಅತಿ-ಕಡಿಮೆ, ಬಹಳಷ್ಟು ಪ್ರದೇಶಗಳಲ್ಲಿ ಈ ಭಾಷೆಯ ಸ್ಥಳದಲ್ಲಿ ಪ್ರಮಾಣಿತ ಡಚ್‌ ಭಾಷೆಯನ್ನೇ ಮಾತನಾಡಲಾಗುತ್ತದೆ. ಬೆಲ್ಜಿಯಮ್‌ ದೇಶದಲ್ಲಿ ಮಾತನಾಡಲಾದ ಡಚ್‌ ಹೊರತುಪಡಿಸಿ, ಪ್ರಮಾಣಿತ ಭಾಷಾಭಿವೃದ್ಧಿಯ ಮೇಲೆ ಇದು ಅತಿ ಹೆಚ್ಚು ಪ್ರಭಾವ ಬೀರಿದೆ.
ಪ್ರಮಾಣಿತ ಡಚ್‌ ಮತ್ತು ಹಾಲೆಂಡ್‌ ಪ್ರದೇಶದಲ್ಲಿ ಮಾತನಾಡಲಾಗುವ ಡಚ್‌ ಭಾಷೆಗಳ ನಡುವೆ ಆಂತರಿಕ ಸಂಪರ್ಕವಿದ್ದರೂ, ಹಾಲೆಂಡ್‌ ಪ್ರದೇಶದೊಳಗೇ ಸ್ಥಳೀಯ ವಿಭಿನ್ನತೆಗಳಿವೆ. ಇದು ಪ್ರಮಾಣಿತ ಡಚ್‌ ಭಾಷೆಯಿಂದ ವಿಭಿನ್ನವಾಗಿದೆ. ಪ್ರಮುಖ ನಗರಗಳಲ್ಲಿ ಅವುಗಳದೇ ಆದ ನಗರ ಭಾಷೆಗಳಿವೆ. ಇವನ್ನು ಸಾಮಾಜಿಕ ಭಾಷೆ (sociolect) ಎಂದು ಪರಿಗಣಿಸಬಹುದಾಗಿದೆ. ವಿಶಿಷ್ಟವಾಗಿ ಆಮ್ಸ್ಟರ್ಡಾಮ್‌ನ ಉತ್ತರದಲ್ಲಿರುವ ಪ್ರದೇಶದಲ್ಲಿ, ಕೆಲವರು ಆ ಕೌಂಟಿಯ ಮೂಲ ಹಾಲೆಂಡಿಕ್ ‌ಭಾಷೆ ಮಾತನಾಡುವರು. ಉತ್ತರದಲ್ಲಿರುವ ವೊಲೆಂಡಾಮ್‌ ಮತ್ತು ಮಾರ್ಕೆನ್‌ ಹಾಗೂ ಸುತ್ತಮುತ್ತಲ ಪ್ರದೇಶಗಳಲ್ಲಿ, ವೆಸ್ಟ್‌ ಫ್ರೀಸ್ಲೆಂಡ್‌ ಹಾಗೂ ಝಾಂಸ್ಟ್ರೀಕ್‌; ಅಗ್ನೇಯ ಗಡಿಯಲ್ಲಿ, ನಾರ್ತ್‌ ಬ್ರಬಾಂಟ್‌ ಮತ್ತು ಉಟ್ರೆಕ್ಟ್‌ ಪ್ರಾಂತಗಳ ಗಡಿಗಳಲ್ಲಿ, ಹಾಲೆಂಡಿಕ್‌ ಭಾಷೆಯು ಪ್ರಚಲಿತವಾಗಿದೆ. ದಕ್ಷಿಣದಲ್ಲಿ, ಗೀರೀ-ಒವರ್ಫ್ಲಾಕೀ ದ್ವೀಪದಲ್ಲಿ ಝೀಲೆಂಡಿಕ್‌ ಭಾಷೆ ಮಾತನಾಡಲಾಗುತ್ತದೆ.
ಇತಿಹಾಸ
ನೆದರ್ಲೆಂಡ್ಸ್‌ನಲ್ಲಿರುವ ಪ್ರತಿಯೊಂದು ಪ್ರಾಂತಕ್ಕೂ ಬಹಳಷ್ಟು ಗಮನ ಕೊಡಬೇಕಾದಂತಹ ಗಮನಾರ್ಹ ಇತಿಹಾಸ ಹೊಂದಿದೆ. ಆದರೂ, ಕನಿಷ್ಠಪಕ್ಷ ಸ್ವಲ್ಪ ಮಟ್ಟಿಗಾದರೂ, ಹಾಲೆಂಡ್‌ನ ಇತಿಹಾಸವು ನೆದರ್ಲೆಂಡ್‌ನ ಇತಿಹಾಸವಾಗಿದೆ, ಅದೇ ರೀತಿ, ನೆದರ್ಲೆಂಡ್‌ನ ಇತಿಹಾಸವು ಹಾಲೆಂಡ್‌ನ ಇತಿಹಾಸವೂ ಆಗಿದೆ. ಇನ್ನಷ್ಟು ವಿಸ್ತೃತ ಇತಿಹಾಸಕ್ಕಾಗಿ ಹಿಸ್ಟರಿ ಆಫ್‌ ದಿ ನೆದರ್ಲೆಂಡ್ಸ್‌ ಬಗೆಗಿನ ಲೇಖನ ಓದಿ. ಇಲ್ಲಿನ ಲೇಖನವು ಹಾಲೆಂಡ್‌ಗೆ ಸಂಬಂಧಿತ ಅಂಶಗಳ ಮೇಲೆ ಕೇಂದ್ರೀಕೃತವಾಗಿದೆ ಅಥವಾ ಇಡಿಯಾಗಿ ನೆದರ್ಲೆಂಡ್ಸ್‌ ದೇಶದ ಮೇಲೆ ಹಾಲೆಂಡ್‌ ನಿರ್ವಹಿಸಿದ ಪಾತ್ರವನ್ನು ವಿವರಿಸುತ್ತದೆ.
ಭೂ ಸುಧಾರಣೆ
ಇಂದು ಹಾಲೆಂಡ್‌ ಎನ್ನಲಾದ ಭೂಪ್ರದೇಶವು ಎಂದಿಗೂ ಸ್ಥಿರತೆ ಹೊಂದಿರಲಿಲ್ಲ. ಸಹಸ್ರವರ್ಷಗಳ ಕಾಲದಿಂದಲೂ, ಈ ಪ್ರದೇಶದ ಭೂಗೋಳವು ಕ್ರಿಯಾಸಂಬದ್ಧವಾಗಿದೆ. ಪಶ್ಚಿಮ ಕಡಲತೀರವು ಸುಮಾರು ಮುವ್ವತ್ತು ಕಿಲೋಮೀಟರ್‌ಗಳಷ್ಟು ಪೂರ್ವಕ್ಕೆ ಸ್ಥಳಾಂತರಗೊಂಡಿತು. ಬಿರುಗಾಳಿಯ ಅಲೆಗಳು ಕಡಲತೀರದ ಮರಳುದಿಣ್ಣೆ ಶ್ರೇಣಿಯನ್ನು ಭೇದಿಸಿ ಮುನ್ನುಗ್ಗುತ್ತಿರುವುದು ನಿರಂತರವಾಗಿತ್ತು. ಮೂಲತಃ ಮುಖ್ಯ ಭೂಮಿಗೆ ಅಂಟಿಕೊಂಡಿದ್ದ ಫ್ರಿಷಿಯನ್‌ ಐಲ್ಸ್‌, ಉತ್ತರದಲ್ಲಿ ಬೇರ್ಪಟ್ಟ ದ್ವೀಪಗಳಾದವು. ರೈನ್‌ ಮತ್ತು ಮೋಸ್‌ (ಮಾಸ್)‌ ನದಿಗಳು ಪದೇ-ಪದೇ ಪ್ರವಾಹವನ್ನುಂಟು ಮಾಡುತ್ತಿದ್ದವು. ಅವು ನಿರಂತರವಾಗಿ ಮತ್ತು ದಿಢೀರನೆ ತಮ್ಮ ಪಥ ಬದಲಿಸುತ್ತಿದ್ದವು.
ಹಾಲೆಂಡ್‌ನ ಜನರು ಅಸ್ಥಿರ ಮತ್ತು ಜಲಾವೃತವಾಗುವ ಪರಿಸರದಲ್ಲಿ ವಾಸಿಸುವ ಸ್ಥಿತಿಯನ್ನು ಎದುರಿಸುತ್ತಿದ್ದರು. ನೆದರ್ಲೆಂಡ್ಸ್‌ ಕಡಲತೀರದಲ್ಲಿ ಮರಳುದಿಣ್ಣೆಗಳ ಹಿಂದೆ, ಎತ್ತರದ ಸಸ್ಯದಿದ್ದಿಲಿನಿಂದಾಗಿ ಆವೃತ ಪ್ರಸ್ಥಭೂಮಿ ಬೆಳೆದಿತ್ತು. ಇದರಿಂದಾಗಿ, ಸಮುದ್ರದ ವಿರುದ್ಧ ಸೈಸರ್ಗಿಕ ರಕ್ಷಣಾ ವ್ಯವಸ್ಥೆ ಕಲ್ಪಿಸಿದಂತಾಯಿತು. ಪ್ರದೇಶದ ಬಹಳಷ್ಟು ಭಾಗವು ಜವುಗು ಮತ್ತು ಕೆಸರುಳ್ಳ ಪ್ರದೇಶವಾಗಿತ್ತು. ಹತ್ತನೆಯ ಶತಮಾನ ಆರಂಭದ ಹೊತ್ತಿಗೆ ಮೂಲವಾಸಿಗಳು, ಈ ಭೂಮಿಯಲ್ಲಿದ್ದ ಕೆಸರನ್ನು ಹರಿಯಬಿಟ್ಟು, ಈ ಭೂಮಿಯಲ್ಲಿ ಉಳುಮೆ ಮಾಡತೊಡಗಿದರು. ಆದರೂ, ರಾಡಿನೀರು ಹರಿಯಬಿಟ್ಟ ಕಾರಣ, ಮಣ್ಣು ತೀವ್ರವಾಗಿ ಕುಗ್ಗಿಹೋಯಿತು, ಭೂಮಿಯ ಮೇಲ್ಮೈ ಸುಮಾರು ಹದಿನೈದು ಮೀಟರ್‌ಗಳಷ್ಟು ಕುಸಿಯಲು ಕಾರಣವಾಯಿತು.
ಆದರೂ, ಹಾಲೆಂಡ್‌ನವರು ಅಷ್ಟಕ್ಕೇ ಅಲ್ಲಿಯೇ ನೆಲೆ ನಿಲ್ಲಲಿಲ್ಲ. ಆಗ 16ನೆಯ ಶತಮಾನದಲ್ಲಿ ಆರಂಭಗೊಂಡು, ಸ್ವಪ್ರೇರಣೆಯಿಂದ ಭೂಸುಧಾರಣಾ ಯೋಜನೆ ಕೈಗೊಂಡರು. ಕೆರೆ, ಜವುಗು ಮತ್ತು ಸುತ್ತಮುತ್ತಲ ಕೆಸರಿನ ಪ್ರದೇಶಗಳನ್ನು ತಗ್ಗು ಭೂಮಿಗಳನ್ನಾಗಿ ಪರಿವರ್ತಿಸಿದರು. ಇದು 20ನೆಯ ಶತಮಾನದ ವರೆಗೂ ಮುಂದುವರೆಯಿತು. ಇದರ ಫಲವಾಗಿ, ಮಧ್ಯಯುಗೀಯ ಮತ್ತು ಆಧುನಿಕ ಕಾಲದ ಹಾಲೆಂಡ್‌ನ ಆರಂಭಿಕ ಕಾಲದ ಐತಿಹಾಸಿಕ ನಕ್ಷೆಗಳನ್ನು ಗಮನಿಸಿದರೆ, ಇಂದಿನ ಹಾಲೆಂಡ್‌ನ ನಕ್ಷೆಗಳನ್ನು ಯಾವುದೇ ರೀತಿಯಲ್ಲೂ ಹೋಲುವುದಿಲ್ಲ.
ನೀರಿನ ಸದುಪಯೋಗಪಡಿಸಿಕೊಳ್ಳಲು ಚಾಲ್ತಿಯಲ್ಲಿರುವ ಕಷ್ಟಕರ ಯತ್ನವು, ಹಾಲೆಂಡ್‌ ಇಂದು ಕಡಲ ಸಂಪತ್ತಲ್ಲದೇ ಆರ್ಥಿಕವಾಗಿ ಪ್ರಬಲ ರಾಷ್ಟ್ರವಾಗಲು ಕಾರಣವಾಯಿತು, ಅಲ್ಲದೆ, ಹಾಲೆಂಡ್‌ನ ಜನತೆಯ ವ್ಯಕ್ತಿತ್ವ ವಿಕಸನಕ್ಕೂ ನೆರವಾಯಿತು.
ಹಾಲೆಂಡ್‌ ಕೌಂಟಿ (ಹಾಲೆಂಡ್ ನ ಸಣ್ಣ ದ್ವೀಪ)
ಒಂಬತ್ತನೆಯ ಶತಮಾನದ ತನಕ, ಮುಂದೆ ಹಾಲೆಂಡ್‌ ಎನ್ನಲಾಗಲಿದ್ದ ಈ ಪ್ರದೇಶದಲ್ಲಿ ವಾಸವಾಗಿದ್ದವರನ್ನು ಫ್ರಿಸಿಯನ್ಸ್‌ ಎಂದು ಉಲ್ಲೇಖಿಸಲಾಗುತ್ತಿತ್ತು. ಈ ವಲಯವು ಫ್ರಿಸಿಯಾದ ಭಾಗವಾಗಿತ್ತು. ಪವಿತ್ರ ರೋಮನ್‌ ಸಾಮ್ರಾಜ್ಯದ ಕಾಲವೆನಿಸಿದ್ದ 9ನೆಯ ಶತಮಾನದಲ್ಲಿ, ಹಾಲೆಂಡ್‌ ಪ್ರತ್ಯೇಕ ಕೌಂಟಿಯಾಯಿತು. ಹಾಲೆಂಡ್‌ನ ಮೊದಲ ಕೌಂಟ್‌ನ್ನು ಖಚಿತವಾಗಿ ಮೊದಲ ಡಿರ್ಕ್ I‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌, ಈತ ಫ್ರಿಸಿಯಾದ ಕೌಂಟ್‌ಸ ಕೌಂಟ್‌ ಸಹ ಆಗಿದ್ದು, ಫ್ರಿಸಿಯಾ ಮತ್ತು ಹಾಲೆಂಡ್‌ ಕೌಂಟಿಗಳಲ್ಲಿ 896ರಿಂದ 931ರ ತನಕ, ತನ್ನ ಆಡಳಿತ ನಡೆಸಿದ. ಡಿರ್ಕ್‌ ನಂತರ, ಹೌಸ್‌ ಆಫ್‌ ಹಾಲೆಂಡ್‌ನಲ್ಲಿಯೂ ಆಡಳಿತ ನಡೆಸಿದ;ಆಗ ಕೌಂಟ್‌ಗಳ ಉದ್ದನೆಯ ಸಾಲೇ ಇತ್ತು. ಹಾಲೆಂಡ್‌ನ ಕೌಂಟ್‌ ಮೊದಲ ಜಾನ್ ಮಕ್ಕಳಿಲ್ಲದೆ 1299ರಲ್ಲಿ ನಿಧನರಾದಾಗ, ಹೈನಾಟ್‌ ಕೌಂಟಿ ಅವೆಸ್ನೆಸ್‌ನ ಎರಡನೆಯ ಜಾನ್‌ ಈ ಕೌಂಟಿಯನ್ನು ತಮ್ಮದಾಗಿ ಪಡೆದುಕೊಂಡರು. ಹೌಸ್‌ ಆಫ್‌ ವಿಟೆಲ್ಸ್‌ಬ್ಯಾಚ್‌ನ ಐದನೆಯ ವಿಲಿಯಮ್ (1354-1388) ಅಧಿಕಾರ ವಹಿಸಿಕೊಳ್ಳುವಷ್ಟರಲ್ಲಿ, ಹಾಲೆಂಡ್‌ನ ಕೌಂಟ್‌ ಹೈನಾಟ್‌, ಫ್ಲಾಂಡರ್ಸ್‌ ಮತ್ತು ಝೀಲೆಂಡ್‌ ಪ್ರದೇಶಗಳ ಕೌಂಟ್‌ ಸಹ ಆಗಿದ್ದರು. ಈ ಸಮಯದಲ್ಲಿ, ಫ್ರಿಸಿಯಾದ ಭಾಗವಾದ ವೆಸ್ಟ್‌ ಫ್ರೀಸ್ಲೆಂಡ್‌ನ್ನು ಯುದ್ಧದಲ್ಲಿ ಜಯಿಸಿಕೊಳ್ಳಲಾಯಿತು. ಇದರ ಫಲವಾಗಿ, ಹಲವು ಶತಮಾನಗಳ ಕಾಲ, ಸ್ಟೇಟ್ಸ್‌ ಆಫ್‌ ಹಾಲೆಂಡ್‌ ಮತ್ತು ವೆಸ್ಟ್‌ ಫ್ರಿಸಿಯಾ ಸೇರಿದಂತೆ, ಬಹಳಷ್ಟು ಪ್ರಾಂತೀಯ ಸಂಸ್ಥೆಗಳನ್ನು ಹಾಲೆಂಡ್‌ ಮತ್ತು ಪಶ್ಚಿಮ ಫ್ರಿಸಿಯಾ ಪ್ರದೇಶಗಳನ್ನು ಒಟ್ಟಿಗೆಯೇ ಏಕೀಕೃತ ಪ್ರದೇಶವೆಂದು ಉಲ್ಲೇಖಿಸುತ್ತಿದ್ದರು. ಈ ಸಮಯದಲ್ಲಿ ಹುಕ್‌ ಅಂಡ್‌ ಕಾಡ್ ಸಮರಗಳು ಒಟ್ಟಿಗೆ ಆರಂಭವಾದವು. ಹಾಲೆಂಡ್‌ನ ಕೌಂಟೆಸ್‌ ಜೇಕಬಾ ಅಥವಾ ಜ್ಯಾಕ್ವಿಲೀನ್‌ 1432ರಲ್ಲಿ ಹಾಲೆಂಡ್‌ನ್ನು ಬರ್ಗಂಡಿಯನ್‌ ಮೊದಲ ಫಿಲಿಪ್‌‌ಗೆ ಬಿಟ್ಟುಕೊಟ್ಟಾಗ ಈ ಯುದ್ಧವು ಸಮಾಪ್ತಿಯಾಯಿತು.
ಮೂರನೆಯ ಫಿಲಿಪ್ III‌, ಹಾಲೆಂಡ್‌ನ ಕೊನೆಯ ಕೌಂಟ್‌ ಆಗಿದ್ದ. ಈತನನ್ನು ಸ್ಪೇನ್‌ನ ರಾಜ ಫಿಲಿಪ್‌ II ಎಂದು ಉಲ್ಲೇಖಿಸಲಾಗುತ್ತಿತ್ತು.ಆಗ 1581ರಲ್ಲಿ ಈ ರಾಜನ ಆಳ್ವಿಕೆಯನ್ನು ಪರಿತ್ಯಾಗ ಕಾಯಿದೆಯಡಿ ರದ್ದುಪಡಿಸಲಾಯಿತು. ಆದರೂ, 1648ರಲ್ಲಿ ಮೂನ್ಸ್ಟರ್‌ ಶಾಂತಿ ಒಪ್ಪಂದಕ್ಕೆ ಸಹಿ ಹಾಕುವ ತನಕ, ಸ್ಪೇಯ್ನ್‌ ದೇಶದ ರಾಜರು ಕೌಂಟ್‌ ಆಫ್‌ ಹಾಲೆಂಡ್‌ ಎಂಬ ಬಿರುದು ಹೊಂದಿರುತ್ತಿದ್ದರು.
ಸಂಯುಕ್ತ ಪ್ರಾಂತಗಳು ಹಾಗೂ ಡಚ್‌ ಗಣರಾಜ್ಯದಲ್ಲಿ ಹಾಲೆಂಡ್‌ನ ಪ್ರಾಮುಖ್ಯತೆ
ಹಾಲೆಂಡ್‌ 1432ರಲ್ಲಿ, ಬರ್ಗಂಡಿಯನ್‌ ನೆದರ್ಲೆಂಡ್ಸ್‌ನ ಅಂಗ ಹಾಗೂ 1477ರಲ್ಲಿ ಹ್ಯಾಬ್ಸ್‌ಬರ್ಗ್‌ ಹದಿನೇಳು ಪ್ರಾಂತಗಳ ಪ್ರದೇಶದ ಅಂಗವಾಯಿತು. ಈ ಕೌಂಟಿಯು 16ನೆಯ ಶತಮಾನದಲ್ಲಿ, ಯುರೋಪ್‌ನಲ್ಲಿಯೇ ಅತಿಹೆಚ್ಚು ಸಾಂದ್ರತೆಯುಳ್ಳ ನಗರೀಕರಣಗೊಂಡ ಕೌಂಟಿಯಾಗಿತ್ತು. ಬಹಳಷ್ಟು ಜನರು ನಗರಗಳಲ್ಲಿ ವಾಸಿಸುತ್ತಿದ್ದರು. ಬರ್ಗಂಡಿಯನ್‌ ನೆದರ್ಲೆಂಡ್ಸ್‌ನಲ್ಲಿ, ಉತ್ತರದಲ್ಲಿ ಹಾಲೆಂಡ್ ಪ್ರಬಲ ಪ್ರಾಂತವಾಗಿತ್ತು. ಆ ಪ್ರದೇಶದಲ್ಲಿ ಬರ್ಗಂಡಿಯನ್‌ ಪ್ರಾಬಲ್ಯವನ್ನು ಹಾಲೆಂಡ್‌ನ ರಾಜಕೀಯ ಪ್ರಭಾವವು ನಿರ್ಣಯಿಸುತ್ತಿತ್ತು. ‌
ಎಂಭತ್ತು ವರ್ಷಗಳ ಯುದ್ಧದಲ್ಲಿ ಹ್ಯಾಬ್ಸ್‌ಬರ್ಗ್ಸ್‌ ವಿರುದ್ಧ ಡಚ್‌ ಬಂಡಾಯದಲ್ಲಿ, ವಾಟರ್ಗೋಝೆನ್‌ ಎನ್ನಲಾದ ಬಂಡುಕೋರರ ಜಲಸೇನೆಯು ಬ್ರಿಲ್‌ ಪಟ್ಟಣದಲ್ಲಿ 1572ರಲ್ಲಿ ತಮ್ಮ ಮೊದಲ ಕಾಯಂ ಶಿಬಿರ ಸ್ಥಾಪಿಸಿತು. ಈ ರೀತಿ, ಇನ್ನಷ್ಟು ವಿಶಾಲವಾದ ಡಚ್‌ ಒಕ್ಕೂಟದಲ್ಲಿ ಸ್ವಯಮಾಧಿಕಾರದ ರಾಜ್ಯವಾಗಿದ್ದ ಹಾಲೆಂಡ್‌, ಬಂಡಾಯದ ಕೇಂದ್ರಬಿಂದುವಾಯಿತು. ಡಚ್‌ ಸ್ವರ್ಣ ಯುಗ ಎನ್ನಲಾದ 17ನೆಯ ಶತಮಾನದಲ್ಲಿ, ಸಂಯುಕ್ತ ಪ್ರಾಂತ್ಯಗಳ ಸಾಂಸ್ಕೃತಿಕ, ರಾಜಕೀಯ ಮತ್ತು ಆರ್ಥಿಕ ಕೇಂದ್ರವಾಯಿತು. ಈ ಸಮಯ, ಈ ದೇಶವು ವಿಶ್ವದಲ್ಲೇ ಅತಿ ಶ್ರೀಮಂತ ರಾಷ್ಟ್ರವೆನಿಸಿತು. ಸ್ಪೇಯ್ನ್‌ನ ರಾಜನನ್ನು ಕೌಂಟ್‌ ಅಫ್‌ ಹಾಲೆಂಡ್‌ ಸ್ಥಾನದಿಂದ ಕೆಳಗಿಳಿಸಿದ ನಂತರ, ಗ್ರ್ಯಾಂಡ್‌ ಪೆನ್ಷನರಿ ಅಧಿಕಾರ ವಹಿಸಿಕೊಂಡಿರುವ ರಾಜಕೀಯ ಮುಖಂಡರ ನೇತೃತ್ವದಲ್ಲಿ, ಕಾರ್ಯಕಾರಿ ಮತ್ತು ಶಾಸನಬದ್ಧ ಅಧಕಾರವು ಸ್ಟೇಟ್ಸ್‌ ಆಫ್‌ ಹಾಲೆಂಡ್‌ನೊಂದಿಗೇ ಇತ್ತು.
ಡಚ್‌ ಗಣರಾಜ್ಯದಲ್ಲಿನ ಅತಿದೊಡ್ಡ ನಗರಗಳು ಹಾಲೆಂಡ್‌ ಪ್ರಾಂತದಲ್ಲೇ ಇದ್ದವು: ಆಮ್ಸ್ಟರ್ಡಾಮ್‌, ರಾಟರ್ಡಾಮ್‌, ಲೇಯ್ಡೆನ್‌, ಅಲ್ಕ್ಮಾರ್‌, ದಿ ಹೇಗ್‌, ಡೆಲ್ಫ್ಟ್‌, ಡೊರ್ಡ್ರೆಕ್ಟ್‌ ಹಾಗೂ ಹಾರ್ಲೆಮ್‌. ಹಾಲೆಂಡ್‌ನ ಬೃಹತ್‌ ಬಂದರುಗಳಿಂದ, ಹಾಲೆಂಡಿಕ್‌ ವ್ಯಾಪಾರಿಗಳು ಯುರೋಪ್‌ನೆಲ್ಲೆಡೆ ವಿವಿಧ ಸ್ಥಳಗಳಿಗೆ ಜಲಯಾನ ಮಾಡಿದರು. ಯುರೋಪಿನೆಲ್ಲೆಡೆಯಿಂದ ಬಂದ ವ್ಯಾಪಾರಿಗಳು, ಆಮ್ಸ್ಟರ್ಡಾಮ್‌ ಹಾಗೂ ಹಾಲೆಂಡ್‌ನ ಇತರೆ ವ್ಯಾಪಾರಿ ನಗರಗಳ ಮಾರಾಟದ ದಾಸ್ತಾನು ಕಟ್ಟಡಗಳಲ್ಲಿ ವ್ಯಾಪಾರ ನಡೆಸುತ್ತಿದ್ದರು.
ಹಲವು ಯುರೋಪಿಯನ್ನರು ಮೊದಲಿಗೆ, ನೆದರ್ಲೆಂಡ್ಸ್‌ನ ಏಳು ಸಂಯುಕ್ತ ಪ್ರಾಂತಗಳ ಗಣರಾಜ್ಯ ಎನ್ನುವುದಕ್ಕಿಂತಲೂ ಹೆಚ್ಚಾಗಿ, ಈ ಸಂಯುಕ್ತ ಪ್ರಾಂತವನ್ನು ಹಾಲೆಂಡ್‌ ಎಂದು ಭಾವಿಸುತ್ತಿದ್ದರು. ಇತರೆ ಯುರೋಪಿಯನ್ನರಲ್ಲೂ ಸಹ ಹಾಲೆಂಡ್‌ ಬಗ್ಗೆ ಪ್ರಬಲವಾದ ಅಭಿಪ್ರಾಯವನ್ನು ಅಚ್ಚೊತ್ತಲಾಯಿತು. ಇದನ್ನು ಇಡೀ ಗಣರಾಜ್ಯಕ್ಕೆ ಅನ್ವಯಿಸಲಾಗುತ್ತಿತ್ತು. ಪ್ರಾಂತಗಳೊಳಗೆ, ಹಂತ-ಹಂತವಾದ ಸಾಂಸ್ಕೃತಿಕ ವಿಸ್ತರಣೆಯು ನಿಧಾನಗತಿಯಲ್ಲಿ ನಡೆಯತೊಡಗಿತು. ಇದರಿಂದಾಗಿ ಇತರೆ ಪ್ರಾಂತಗಳ ಹಾಲೆಂಡೀಕರಣ ಹಾಗೂ ಇಡೀ ಗಣರಾಜ್ಯದಲ್ಲಿ ಸಮಾನಾದ ಸಂಸ್ಕೃತಿಗೆ ನಾಂದಿಯಾಯಿತು. ಹಾಲೆಂಡ್‌ನ ನಗರವಲಯದ ಭಾಷೆಯು ಪ್ರಮಾಣಿತ ಭಾಷೆಯಾಯಿತು.
ಹಾಲೆಂಡ್‌ ಸಾಮ್ರಾಜ್ಯ
ಫ್ರೆಂಚ್‌ ಕ್ರಾಂತಿಯಿಂದ ಪ್ರೇರಿತವಾಗಿ ರಚನೆಯಾದ ಬಟಾವಿಯನ್‌ ಗಣರಾಜ್ಯದಿಂದಾಗಿ, ಕೇಂದ್ರೀಕೃತ ಸರ್ಕಾರಕ್ಕೆ ನಾಂದಿಯಾಯಿತು. ಹಾಲೆಂಡ್‌ ಏಕೀಕೃತ ರಾಜ್ಯದ ಪ್ರಾಂತವಾಯಿತು. ಆಡಳಿತಾತ್ಮಕ ಸುಧಾರಣೆಗಾಗಿ, 1978ರಲ್ಲಿ ಜಾರಿಗೊಳಿಸಿದ ಕಾನೂನಿಂದಾಗಿ ಇದರ ಸ್ವಾತಂತ್ರ್ಯವು ಇನ್ನಷ್ಟು ಕಡಿಮೆಯಾಯಿತು. ಇದರಲ್ಲಿರುವ ಇದರ ಪ್ರಾಂತವನ್ನು ಆಮ್ಸ್ಟೆಲ್‌, ಡೆಲ್ಫ್‌ , ಟೆಕ್ಸೆಲ್‌ ಹಾಗೂ ಷೆಲ್ಡ್‌ ಎನ್‌ ಮಾಸ್‌ ನ ಅಂಗ ಎಂದು ಹಲವು ವಿಭಾಗಗಳಾಗಿ ವಿಂಗಡಿಸಲಾಯಿತು.
ತಮ್ಮ ಲೂಯಿ ನೆಪೊಲಿಯನ್‌ ಆಡಳಿತದ ಸಾಮಂತ ಆಳರಸ ರಾಜ್ಯವನ್ನು 1806ರಿಂದ 1810ರವರೆಗೆ ನೆಪೊಲಿಯನ್ ಮರುರೂಪ ನೀಡಿ ವಿನ್ಯಾಸ ಮಾಡಿದರು. ನಂತರ ಲೂಯಿ ನಪೊಲಿಯನ್‌ರ ಪುತ್ರ ನೆಪೊಲಿಯನ್‌ ಲೂಯಿ ಬೊನಾಪಾರ್ಟ್‌‌ ಈ ರಾಜ್ಯವನ್ನು ಹಾಲೆಂಡ್‌ ಸಾಮ್ರಾಜ್ಯ ಎಂದು ಪುನರ್ವಿನ್ಯಾಸ ಮಾಡಿದರು. ಮುಂದೆ ಆಧುನಿಕ ನೆದರ್ಲೆಂಡ್‌ ಆಗಲಿದ್ದ ಬಹಳಷ್ಟು ಪ್ರದೇಶಗಳು ಈ ಸಾಮ್ರಾಜ್ಯದ ವ್ಯಾಪ್ತಿಯಲ್ಲಿ ಬಂದವು. ಆ ಸಮಯದಲ್ಲಿ, ಹಾಲೆಂಡ್‌ನ್ನು ಇಡಿಯಾಗಿ ಬೆಲ್ಜಿಯನ್ನೇತರ ನೆದರ್ಲೆಂಡ್ಸ್‌ ಒಂದಿಗೆ ಅದೆಷ್ಟು ಸ್ವಾಭಾವಿಕವಾಗಿ ಹೋಲಿಸಬಹುದು ಎಂಬುದನ್ನು ಈ ಹೆಸರೇ ನಿರೂಪಿಸುತ್ತದೆ.
ಈ ಸಮಯದಲ್ಲಿ ತಗ್ಗು ಪ್ರದೇಶದಲ್ಲಿರುವ ಗ್ರಾಮಾಂತರ ವಲಯಗಳನ್ನು ಫ್ರೆಂಚ್‌ ಸಾಮ್ರಾಜ್ಯಕ್ಕೆ ಸೇರಿಸಲಾಯಿತು. ಇದನ್ನು 1810ರಿಂದ 1813ರವರೆಗೆ ಫ್ರಾನ್ಸ್‌ನ ಭಾಗ ಎಂದು ಘೋಷಿಸಲಾಯಿತು. ಹಾಲೆಂಡ್‌ನ್ನು(ಮೂರು ಶಾಖೆಗಳನ್ನಾಗಿ) départements Zuyderzée ಮತ್ತು Bouches-de-la-Meuse ಎಂಬ ಮೂರು ವಲಯಗಳಲ್ಲಿ ವಿಭಾಗಿಸಲಾಯಿತು.
ಇನ್ನಿತರೆ ವಲಯಗಳಂತೆ ಪ್ರಾಂತಗಳು
ಹಾಲೆಂಡ್‌ನ್ನು 1813ರ ನಂತರ ನೆದರ್ಲೆಂಡ್ಸ್‌ನ ಸಂಯುಕ್ತ ಸಾಮ್ರಾಜ್ಯಕ್ಕೆ ಸೇರಿಸಲಾಯಿತು.(ಯುನೈಟೆಡ್ ಕಿಂಗ್ಡಮ್ ಆಫ್ ದಿ ನೆದರ್ಲೆಂಡ್ಸ್)
ಆಗಿನ 1830ರ ಬೆಲ್ಜಿಯನ್‌ ಕ್ರಾಂತಿಯ ನಂತರ 1840ರಲ್ಲಿ ಇಂದಿನ ಉತ್ತರ ಹಾಲೆಂಡ್‌ ಮತ್ತು ದಕ್ಷಿಣ ಹಾಲೆಂಡ್‌ ಎಂದು ವಿಭಾಗಿಸಲಾಯಿತು. ಐಜೆಯುದ್ದಕ್ಕೂ, ದಕ್ಷಿಣದಲ್ಲಿ ನಾಲ್ಕನೆಯ ಒಂದು ಭಾಗ ಝಯಿಡರ್ಕ್ವಾರ್ಟಿಯರ್‌ ಮತ್ತು ಉತ್ತರದಲ್ಲಿ ನಾಲ್ಕನೆಯ ಒಂದು ಭಾಗ ನೂರ್ಡರ್ಕ್ವಾರ್ಟಿಯರ್‌  ಹಾಲೆಂಡ್‌ನ ಐತಿಹಾಸಿಕ ವಿಂಗಡನೆಯನ್ನು ಇದು ನಿರೂಪಿಸಿತು. ಆದರೆ, ನಿಜವಾದ ವಿಭಾಗಿಸುವಿಕೆಯು ಹಳೆಯ ಭಾಗಿಸುವಿಕೆಗಿಂತಲೂ ವಿಭಿನ್ನವಾಗಿದೆ.
ರಾಷ್ಟ್ರ ನಿರ್ಮಾಣದ ಪ್ರಬಲ ಪ್ರಕ್ರಿಯೆಯು 1850ರಿಂದ ನಡೆಯಿತು. ಆಧುನೀಕರಣದ ಮೂಲಕ ನೆದರ್ಲೆಂಡ್‌ ಸಾಂಸ್ಕೃತಿಕವಾಗಿ ಹಾಗೂ ಆರ್ಥಿಕವಾಗಿ ಏಕೀಕೃತವಾಗಿದ್ದು, ಹಾಲೆಂಡ್‌ನಲ್ಲಿರುವ ನಗರಗಳು, ರಾಷ್ಟ್ರದ ಮಧ್ಯಭಾಗದಲ್ಲಿದ್ದವು.
ಸ್ವದೇಶ ಮತ್ತು ವಿದೇಶಗಳಲ್ಲಿ ಹಾಲೆಂಡ್‌ನ ಸ್ಥಾನಮಾನ
ನೆದರ್ಲೆಂಡ್‌ ದೇಶದಲ್ಲಿ ಹಾಲೆಂಡ್‌ನ ಪ್ರಾಬಲ್ಯವು ಇತರೆ ಪ್ರಾಂತಗಳಲ್ಲಿ ಪ್ರಾದೇಶಿಕತೆ ತತ್ವಕ್ಕೆ ಕಾರಣವಾಗಿದೆ. ಇತರೆ ಪ್ರಾಂತಗಳ ಅಸ್ತಿತ್ವ ಮತ್ತು ಸ್ಥಳೀಯ ಸಂಸ್ಕೃತಿಗಳಿಗೆ ಹಾಲೆಂಡ್‌ ಒಡ್ಡುವ ಪ್ರತಿಕೂಲಕರ ಸ್ಥಿತಿಗೆ ಇದು ಪ್ರತಿಕ್ರಿಯೆಯಾಗಿದೆ. ಹಾಲೆಂಡ್‌ ಮತ್ತು ಹಾಲೆಂಡಿಗರ ಬಗ್ಗೆ ಇತರೆ ಪ್ರಾಂತದವರು ಬಹಳ ಬಲವಾದ, ಆಗಾಗ್ಗೆ ನಕಾರಾತ್ಮಕ ಭಾವನೆ ಹೊಂದಿರುತ್ತಾರೆ. ಹಾಲೆಂಡಿಗರ ದೃಷ್ಟಿಯಿಂದ, ಈ ಮನೋಭೂಮಿಕೆಯ ಕೆಲವು ಗುಣಲಕ್ಷಣಗಳು ಮಾನಸಿಕ ಭೌಗೋಳಿಕತೆಯೊಳಗೆ ಕಲ್ಪಿತವಾಗಿರುತ್ತವೆ.
ಹೇಗೆಯಾದರೂ ಸ್ವತಃ ಹಾಲೆಂಡಿಗರು ತಮ್ಮ ಬಗ್ಗೆ ದುರ್ಬಲವೆನಿಸುವ ಸ್ವಯಂ ಸ್ಥಾನಮಾನ ಇಟ್ಟುಕೊಂಡಿದ್ದಾರೆ. ಹಾಲೆಂಡ್‌ನ ಸಾಂಸ್ಕೃತಿಕ ಪ್ರಾಬಲ್ಯವನ್ನು ಹಗುರವಾಗಿ ಪರಿಗಣಿಸುತ್ತಾರೆ. ಅವರ ದೃಷ್ಟಿಯಿಂದ, 'ಹಾಲೆಂಡ್‌' ಮತ್ತು 'ನೆದರ್ಲೆಂಡ್ಸ್‌'ನ ಪರಿಕಲ್ಪನೆಗಳು ಸಾದೃಶ್ಯವಾಗಿರುತ್ತವೆ. ಇದರ ಫಲವಾಗಿ, ಅವರು ತಮ್ಮನ್ನು ಪ್ರಾಥಮಿಕವಾಗಿ 'ಹಾಲೆಂಡರ್ಸ್‌' ಎನ್ನುವ ಬದಲು ಸರಳವಾಗಿ, 'ಡಚ್‌' (ನೆದರ್ಲೆಂಡರ್ಸ್‌ (Nederlanders) ) ಎಂದು ಕರೆದುಕೊಳ್ಳುತ್ತಾರೆ. ಈ ವಿದ್ಯಮಾನಕ್ಕೆ (ಹಾಲೆಂಡ್ ಗೆ ಕೇಂದ್ರೀಕೃತ)"hollandocentrism"ಎನ್ನಲಾಗಿದೆ.
ಹಾಲೆಂಡ್‌ ವಿಶಿಷ್ಟ ಚಿತ್ರಣದೊಂದಿಗೆ ಸಂಬಂಧಿತವಾಗುವ ಪ್ರವೃತ್ತಿ ಹೊಂದಿದೆ. ಹಾಲೆಂಡ್‌ ಬಗೆಗೆ ತಕ್ಷಣ ಗುರುತಿಸುವ 'ರೂಢಮಾದರಿ'ಯಂತಹ ಚಿತ್ರಣವೆಂದರೆ, ಟ್ಯೂಲಿಪ್‌ ಗಿಡಗಳು, ಗಾಳಿಯಂತ್ರಗಳು, ಮರದ ಕೊರಡುಗಳು, ಗಿಣ್ಣು ಹಾಗೂ klederdracht ಎಂಬ ಸಾಂಸ್ಕೃತಿಕ ಉಡುಗೆಗಳು. ಇನ್ನೂ ಹಲವು ರೀತಿಯ ರೂಢಿಯಾಗಿರುವ ಮಾದರಿಗಳಂತೆ, ಹಾಲೆಂಡ್‌ನಲ್ಲಿನ ಜೀವನಶೈಲಿಯು ಸತ್ಯ ಮತ್ತು ನೈಜ ಸ್ಥಿತಿಗಳಿಂದ ಬಹಳ ದೂರವಾಗಿದೆ. ಹಾಲೆಂಡ್‌ ಮತ್ತು ನೆದರ್ಲೆಂಡ್ಸ್‌ನ್ನು ಉತ್ತೇಜಿಸಲು ಈ ರೀತಿಯ ರೂಢಮಾದರಿಗಳನ್ನು ಸಕ್ರಿಯವಾಗಿ ಬಳಸಿಕೊಳ್ಳುವ ಕಾರಣಗಳನ್ನು ವಿವರಿಸಬಹುದಾಗಿದೆ. ವೊಲೆಂಡಾಮ್‌ನಂತಹ ಸಾಂಪ್ರದಾಯಿಕ ಗ್ರಾಮಗಳು ಹಾಗೂ ಝಾನ್‌ ಪ್ರದೇಶಗಳಲ್ಲಿನ ಕೆಲವು ಸ್ಥಳಗಳಲ್ಲಿ ಮಾತ್ರ, ನಿವಾಸಿಗಳು ಇಂದಿಗೂ ವಿವಿಧ ಉಡುಪು,ವಸ್ತ್ರವಿನ್ಯಾಸಗಳು ಹಾಗೂ ಮರದ ಪಾದರಕ್ಷೆ ಧರಿಸುವರು.
ಬಾಹ್ಯ ಕೊಂಡಿಗಳು
ವರ್ಗ:ಹಾಲೆಂಡ್‌ ವರ್ಗ:ನೆದರ್ಲೆಂಡ್ಸ್‌ನ ಭೂಗೋಳಿಕತೆ ವರ್ಗ:ನೆದರ್ಲೆಂಡ್ಸ್‌ನ ಪ್ರದೇಶಗಳು ವರ್ಗ:ನೆದರ್ಲೆಂಡ್ಸ್‌ನಲ್ಲಿ ಹಿಂದಿನ ರಾಜಕೀಯತೆ,ನಾಗರಿಕ ಆಡಳಿತ ವ್ಯವಸ್ಥೆ ವರ್ಗ:ಪವಿತ್ರ ರೋಮನ್‌ ಸಾಮ್ರಾಜ್ಯದ ಸಂಸ್ಥಾನಗಳು ವರ್ಗ:ಯುರೋಪ್ ಖಂಡದ ದೇಶಗಳು
ರಚನಾಕೌಶಲ್ಯ
ಒಂದು ಘಟನೆಯನ್ನು ಸಂಕೇತ ಹಾಗೂ ಕುರುಹುಗಳಾಗಿ (ಸಂಕೇತದ ಒಂದು ವ್ಯವಸ್ಥೆಯಂತೆ) ವಿಶ್ಲೇಷಿಸಲು ಪ್ರಯತ್ನಿಸುವಂತಹ ಮಾನವನ ವಿಜ್ಞಾನಕ್ಕೆ ಒಂದು ಪ್ರವೇಶದ್ವಾರವೇ ರಚನಾಕೌಶಲ್ಯ ಅಥವಾ ಹೆಚ್ಚು ಸರಳವಾಗಿ ಪರಸ್ಪರ ಸಂಬಂಧವುಳ್ಳ ಭಾಗಗಳ ಒಂದು ವ್ಯವಸ್ಥೆಯಂತೆ. ಅದರ ಉತ್ಪತ್ತಿಯು ಫರ್ಡಿನೆಂಡ್ ಡಿ ಸೌಸ್ಸುರೆ (1857-1913) ರ ತಾತ್ವಿಕ ಭಾಷಾಶಾಸ್ತ್ರದಲ್ಲಿತ್ತು, ಆದರೆ ಅನೇಕ ಬುದ್ಧಿಜೀವಿಗಳು ಪ್ರಾಯಶಃ ಅತ್ಯಂತ ಗಮನಾರ್ಹವಾಗಿ ಕ್ಲಾಡೆ ಲೆವಿ-ಸ್ಟ್ರಾಸ್ ಅದರ ಉಪಯೋಗವನ್ನು ವಿಸ್ತರಿಸಿದರು. ಮಾನವ ವಿಜ್ಞಾನ, ಸಮಾಜ ವಿಜ್ಞಾನ, ಮನಶ್ಯಾಸ್ತ್ರ, ಸಾಹಿತ್ಯಕ ವಿಮರ್ಶೆ ಮತ್ತು ವಾಸ್ತುಶಿಲ್ಪದಂತಹ ಅನೇಕ ಕ್ಷೇತ್ರಗಳಲ್ಲಿ ವಿವೇಚಿಸುವ ರಚನಾ ನೈಪುಣ್ಯತೆಯ ಕ್ರಮವು ಅನ್ವಯಿಸಲ್ಪಟ್ಟಿದೆ. ವಿನ್ಯಾಸ ಕೌಶಲ್ಯದ ಮುಂಬೆಳಗಿನಲ್ಲಿ ಕೇವಲ ಒಂದು ಪದ್ಧತಿಯಂತೆ ಮಾತ್ರವಲ್ಲದೆ, 1960 ರ ದಶಕದಲ್ಲಿ ಫ್ರಾನ್ಸ್ ನಲ್ಲಿ ವಸ್ತುಸ್ಥಿತಿಯ ಆಧಾರ ಪೀಠವನ್ನು ತೆಗೆದುಕೊಳ್ಳಲು ಬಂದ ಒಂದು ಬೌದ್ಧಿಕ ಆಂದೋಲನವಾಗಿಯೂ ಸಹ ಇದು ತನ್ನ ಜಾಗವನ್ನು ತೆಗೆದುಕೊಂಡಿತು.
1970 ರ ದಶಕದಲ್ಲಿ, ಅದು ತುಂಬಾ ನಿಷ್ಠುರ ಹಾಗೂ ಚರಿತ್ರಾರ್ಹವಲ್ಲದ್ದೆಂದು ಆಪಾದಿಸುವಂತಹ ವಿಮರ್ಶಕರಿಂದ ಆಂತರಿಕ ಭಾವೋದ್ರೇಕದಡಿ ಬಂದಿತು. ಆದಾಗ್ಯೂ, ಜಾಕ್ವೆಸ್ ಲಕಾನ್ ನಂತಹ, ಅನೇಕ ವಿನ್ಯಾಸ ಕೌಶಲ್ಯದ ತತ್ವಪ್ರತಿಪಾದಕರು ಯುರೋಪಿನ ತತ್ವಶಾಸ್ತ್ರದ ಮೇಲಿನ ಒಂದು ಪ್ರಭಾವವೆಂದು ಪ್ರತಿಪಾದಿಸಲು ಮುಂದುವರೆದರು ಮತ್ತು ಅದರ ವಿಮರ್ಶಕರ ಅನೇಕ ಮೂಲಭೂತ ಕಲ್ಪನೆಗಳು, ಅಂದರೆ ಮುಂದಿನ ರಚನಾ ಕೌಶಲ್ಯದ ಅನುಯಾಯಿಗಳು, ನಿರ್ಮಾಣ ನೈಪುಣ್ಯತೆಯ ಕೇವಲ ಒಂದು ಮುಂದುವರಿಕೆಯಷ್ಟೆ.
ಅಲಿಸನ್ ಆಸ್ಸಿಟೆರ್ ಪ್ರಕಾರ, 'ಬೌದ್ಧಿಕ ಪ್ರವೃತ್ತಿಯನ್ನು' ಉಂಟುಮಾಡುವಂತಹ ರಚನಾ ನೈಪುಣ್ಯತೆಯ ನಾಲ್ಕು ಸಾಮಾನ್ಯ ಭಾವನೆಗಳಿವೆ. ಮೊದಲನೆಯದಾಗಿ, ಒಂದು ಸಂಪೂರ್ಣ ಪ್ರತಿ ಮೂಲವಸ್ತುವಿನ ಸ್ಥಾನವನ್ನು ನಿರ್ಧರಿಸುವಂತಹ ರಚನಾ ಕೌಶಲ್ಯ. ಎರಡನೆಯದಾಗಿ, ವಿನ್ಯಾಸಗಾರರು ಪ್ರತಿಯೊಂದು ವ್ಯವಸ್ಥೆಯು ಒಂದು ರಚನೆಯನ್ನು ಹೊಂದಿದೆಯೆಂದು ನಂಬುತ್ತಾರೆ. ಮೂರನೆಯದಾಗಿ, ಬದಲಾವಣೆಗಳಿಗಿಂತ ಸಹಬಾಳ್ವೆ ನಡೆಸಿಕೊಂಡು ಹೋಗುವಂತಹ 'ರಚನೆಯ' ಕಾನೂನುಗಳಲ್ಲಿ ವಿನ್ಯಾಸಗಾರರು ಒಲವುಳ್ಳವರಾಗಿದ್ದಾರೆ. ಹಾಗೂ, ಕೊನೆಯದಾಗಿ ಅರ್ಥದ ಬಾಹ್ಯ ಚಹರೆ ಅಥವಾ ಮೇಲ್ಮೈ ಅಡಿಯಲ್ಲಿ ಸಿಲುಕಿದಂತಹ 'ನಿಜವಾದ ವಸ್ತುಗಳೇ' ನಿರ್ಮಾಣಗಳು.
ಸಂಕೇತ ಹಾಗೂ ಕುರುಹುಗಳಾಗಿ (ಅಂದರೆ ಸಂಕೇತಗಳ ಒಂದು ವ್ಯವಸ್ಥೆಯಂತೆ) ಒಂದು ತತ್ವವನ್ನು ಪ್ರತಿಪಾದಿಸುವಲ್ಲಿ ಮಾನವೀಯತೆಯ ವಿನ್ಯಾಸಗಾರನ ವಿಶ್ಲೇಷಣೆಯ ಒಂದು ವಿಶಿಷ್ಟರೀತಿಗೆ ಅನ್ವಯಿಸಲು ಮತ್ತೆ ಮತ್ತೆ ರಚನಾ ಕೌಶಲ್ಯ ದ ಪದವು ಉಪಯೋಗಿಸಲ್ಪಡುತ್ತದೆ. ಯುರೋಪಿನ ತತ್ವಶಾಸ್ತ್ರದಲ್ಲಿ ಈ ಒಂದು ಪದದ ಸಾಮಾನ್ಯ ಉಪಯೋಗದ ವಾಡಿಕೆಯಿದೆ. ಆದಾಗ್ಯೂ, ವರ್ಗ ವಿಶ್ಲೇಷಣೆ ಹಾಗೂ ಅನೇಕ ರೀತಿಯ ಸಾಮಾಜಿಕ ನೆಟ್ವರ್ಕ್ ನ ವಿಭಜನೆಯಂತೆ ವಿನ್ಯಾಸದ ಅನುಸಂಧಾನದ ಪರಾಮರ್ಶೆಯಲ್ಲಿಯೂ ಸಹ ಈ ಶಬ್ದವು ಕಂಡುಬರುತ್ತದೆ. ಈ ಅರ್ಥದಲ್ಲಿ, ರಚನಾ ಕೌಶಲ್ಯವು ವಿನ್ಯಾಸದ ವಿಶ್ಲೇಷಣೆ  ಅಥವಾ ವಿನ್ಯಾಸದ ಸಮಾಜ ಶಾಸ್ತ್ರಕ್ಕೆ  ಪರ್ಯಾಯವಾಗಿದೆ, ಅವುಗಳಲ್ಲಿ ಕೊನೆಯದು "ಸಾಂಸ್ಕೃತಿಕ ಆದರ್ಶಗಳು ಅಥವಾ ಇತರೆ ವ್ಯಕ್ತಿನಿಷ್ಠ ಸ್ಥಿತಿಗಳಿಗಿಂತ ಮಾನವ ವರ್ತನೆಯ ಮೇಲೆ ಹೆಚ್ಚಾದ ನಿರ್ಣಾಯಕ ಪ್ರಭಾವವನ್ನು ಹೊಂದಿರುವಂತೆ ಸಾಮಾಜಿಕ ರಚನೆಗಳು, ಅಡಚಣೆಗಳು ಹಾಗೂ ಸದವಕಾಶಗಳ ಒಂದು ಪ್ರವೇಶವೆಂದು" ನಿರೂಪಿಸಲಾಗಿದೆ.